İYUL ayında 2 bürc bədbəxt. 3 bürc xoşbəxt. 2 bürc zəngin olacaq\n02 İyul 2019, 00:28\nBürclər 2019-cu il İYUL ayı üçün nə deyir?\n2019-cu ilin İyul ayı Qoç bürclərini xülyalı və romantik bir vəziyyəti daşıyacaq. Qoç bürcünün idarəçisi olan Mars planeti romantik bürc olan Yengəc bürcündədir, Yupiter və Venera planetləri öz əliaçıq davranışlarını Qoç bürcünün eşq və ehtiras evində reallaşdıracaqlar. Bu mürəkkəb təsirlər altında, sizin ruhunuzu hisslər qucaqlayacaq və ürəyiniz bu duyğuların təsiri altında qalacaq. Qoç bürclərinin eşq həyatında əhəmiyyətli şeylər reallaşacaq: yeni romantizm, itirilmiş eşqlərin izindən getmək, birlikdə geri dönmək, evlilik təklifləri. Hərhalda əlaqələr mərkəz nöqtəniz olacaq. Buna baxmayaraq Qoç bürcünün evlilik evinin idarəçisi olan Venera 25 İyul 2019-cu ildə geri getməyə başlayacaq. Bəzi gözlənilməz vəziyyətlərin ortaya çıxması sizi çaşdırmasın. Sizin beyninizdə romantik xəyal qırıqlığı yaşanacaq. 2019-cu ilin İyul ayında Qoç bürclərinin maraq sahələri professional həyatdan daha çox pul və şəxsi həyatları ətrafında dönəcək. Siz professional məsuliyyətlərinizin öhdəsindən gəlməlisiniz, bu hətta gərəksiz olsa belə. Enerjili və aktiv Günəşlə Mars planetinin qarşılıqlı mövqeyi Qoç bürclərinin mülk, ev, torpağa olan marağını daha da çoxaldacaq. Siz həm də əkinçilik, inşaat, təbii sərvətlər və tarixlə və ya keçmişlə əlaqəli başqa işlərlə maraqlanacaqsınız. Venera və Yupiter Qoç bürclərinin yaradıcı - artistik, idman, təqdimat və nümayəndəlik sahəsindəki müvəffəqiyyətini qarantiya altına alacaqdır. Maliyyə baxımından 2019-cu ilin İyul ayı Qoç bürcləri üçün məhsuldar olacaq, lakin məsuliyyət də bol olacaq. Əvvəlki aylarla müqayisədə Qoç bürcləri diqqət çəkəcək qədər gözəl fiziki görünüşə sahib olacaqlar. 2019-cu ilin İyul ayının son on günlüyü sizin fiziki görünüşünüz zirvəyə çatacaq. Hərəkətli olmaq və ictimaiyyət içində reallaşan fəaliyyətlər üçün çox uyğun bir zamandır. Qadınlar hər zamankından daha məhsuldar olacaqlar. Stress atacaqsınız və yaxşı ki, necə stress atmaq lazım olduğunu bilirsiniz.\nSaturn geri getməyə davam edir və bu hərəkətdəykən Buğa bürcünün evlilik evinə çatdı. Buğa bürcünün evlilik evinin idarəçisi Mars gücsüz və gərgin vəziyyətdə olacaq. Beləcə 2019-cu ilin İyul ayı siz əlaqənizdə bəzi problemlər yaşayacaqsınız. Bu problemlər keçici olacaq, buna görə də kədərlənmənizə ehtiyac yoxdur. Lakin bu problemlərə siz özünüz səbəb olacaqsınız. Partnerinizlə aranızda anlaşılmazlıq və hərəkətsizlik səbəbiylə problemlər başlayacaq. Tənqid etməyə meylli olacaqsınız, problem yaradacaq və ya səhv zamanda reaksiya verəcəksiniz və həm də hər zamankından daha aqqressiv bir şəkildə. Yaxşı ki, Buğa bürcünün idarəçisi Venera, Böyük Köməksevər Yupiter planeti ilə birlikdə sizin üçün uyğun bir mövqedədir və ailəniz və evinizlə əlaqəli işlərdə sizə şans gətirəcək. 2019-cu ilin iyul ayı Buğa bürcləri üçün yeni başlanğıclar və işlərlə dolu məşğul bir ay olacaq. Tez-tez gəzintiyə çıxacaqsınız, çox yoldaşınız olacaq, ağlınıza hər cür fikir gələcək, özünüzü hər şeyə inandıracaqsınız, əyləncələr, qonaqlıqlar təşkil edəcəksiniz. Özünüzdəki gərgin və ya intellektual enerjini yox edəcəksiniz, əlaqə və informasiya sizin silahınız olacaq və bu dövr sizə güclü olmaq yaraşır. 2019-cu ilin İyul ayı intellektual səylər və ya eskizlər, hesablamalar, dəyişikliklər, danışıqlar, təqdimatlar, kurslar və imtahanlar mövzusunda Buğa bürcləri üçün mükəmməl bir ay olacaq, lakin sizin tələsməməli və riskə girməməlisiniz. Əgər strategiya, diplomatiya və yaxşı xatırlama bacarığına sahib olsanız, çox şeyə sahib ola bilərsiniz. 2019-cu ilin İyul ayı ev, torpaq və mirasla əlaqədar işlərdə Buğa bürcləri üçün həm də şanslı bir ay olacaq. İyul ayı boyunca çox pul qazanacaqsınız, lakin bu pulu tez xərcləməyə də meylli olacaqsınız. Fiziki olaraq 2019-cu ilin İyul ayı Buğa bürcləri çox yaxşı vəziyyətdə olacaqlar. İyul ayının 25-indən sonra Venera planetinin geri getməsi bəzi xoş olmayan vəziyyətlərə yol aça bilər. Bəzi sağlamlıq problemləri ortaya çıxa bilər və ya köhnə problemlər yenidən su üzünə çıxa bilər. Digər tərəfdən Venera planetinin geri getməsi sizi tibbi təhlillərə başlamaq üçün tətikləyə bilər və ya siz həyatınızı gigiyenik etmək üçün daha diqqətli davranacaqsınız.\nEhtiraslı Venera Əkizlər bürcünün evlilik evinin idarəçisi Yupiter planetinin ətrafında olacaqdır. Beləcə 2019-cu ilin İyul ayı ürəklərlə və eşqlə dolub daşan açıq çəhrayı siqnallar göndərir. Əgər siz Venera planetinin yalnız eşq planeti deyil, həm də Əkizlər bürcünün ehtiras evinin idarəçisi olduğunu diqqətə alsanız, meteorologiya aparıcılarının elan etdiklərindən də isti gecələr yaşayacaqsınız. Yeni biri ilə tanış olacaq və ya keçmişdə eşq bağları ilə bağlı olduğunuz biri ilə yenidən bir araya gələcəksiniz. Əkizlər bürcünün ağlında ehtiras parlayacaq və o uzun söhbətlər, mesajlar və maillər, ulduzlu səma altında gəzintilər nəticəsində inkişaf edəcək. Beləcə 2019-cu ilin İyul ayı Əkizlər bürcü üçün uyğunlaşma, şirin sözlər, romantiklik və harmoniya içində keçəcək. Bu ay orijinal bacarıqlarınızın parlaması üçün çox uyğundur: sizin zarafatcıllığınız, əlaqə qabiliyyətiniz, fiziki zərifliyiniz və əl bacarıqlarınız. 2019-cu ilin İyul ayı çalışmaq, işlə əlaqədar proektlər hazırlamaq, informasiya almaq, yazı, tərcüməçilik və ya hesablama, danışıqlar və təqdimat üçün uyğun zamandır. Bu zaman Əkizlər bürcünün intellektual yaradıcılığının sərhədləri olmayacaq. Üstəlik siz bu danışıqlarda və şansda asanca müvəffəqiyyətə çatacaq və yeni karierinizdə professional müvəffəqiyyət qazanacaq, yeni kontraktlar imzalayacaqsınız. 2019 ilin İyul ayı Əkizlər bürcü üçün maliyyə baxımından da çox aktiv ay olacaq. Çox pul, üstün sərmayələr, fikirlər və həllər sizin işlərinizi daha məhsuldar edəcək. Lakin pulla əlaqədar munaqişə riski olacaq. Bundan qaçınmağa çalışın! Əhvalınız insanı heyrətə salır! Heç bir şey sizin optimist düşüncənizə kölgə sala bilməz və sizin zarafatcıllığınız sizi qonaqlıqlarda və yığıncaqlarda ön plana çıxarır. Əkizlər bürcü insanlarının 2019-cu ilin İyul ayı hədsiz fiziki enerjisi olacaq, çünki Əkizlər bürcünün idarəçisi Mars planeti Günəş və Mars yaxınlaşmasına görə yüksəlişdə olacaq. Bu səbəblə siz ifratdan, incidicilikdən uzaq dayanmalı olacaqsınız, çünki pis tale və durğunluq olmayacağı qarantiya edilməyib, hər şey ola bilər.\nYengəc bürcündə Mars planeti olacaq və bu səbəblə sizin təşəbbüsünüz güclü, hissləriniz təmiz olacaq, cinsiliyiniz zirvəyə çatacaq. Mars planetinin bu bürcdən keçişi səbəbiylə Yengəc bürcləri üçün onun təsiri ikiqat artacaq. Mars hər kəs üçün sadəcə adrenalin və cinsilik planeti deyil, həm də onların ehtiras evinin idarəçisidir. 2019-cu ilin İyul ayı romantik baxımdan həyəcan verici bir ay olacaq, yeni romantizmə və yeni erotik praktikaya açıq bir ay olacaq. Əzm və rahatlıq ayı olacaq, yeni başlanğıclar edə bilər və əlaqədə ilk addımı siz ata bilərsiniz. Və ya siz təhrik edici və gözlənilməz işlərlə məşğul ola bilərsiniz. Sizin səbirsizliyiniz və düşüncəsizliyiniz sizi pis və munaqişə doğuran vəziyyətə sala bilər. Yengəc bürclərinin təşəbbüsləri və gücləri bu il İyul ayında maksimuma yüksələcək. Günəş və Mars planetinin Yengəc bürcündə olmasına görə sizin böyük arzularınız meydana gələcək, özünüzü göstərmə gərəyi duyacaq, hadisələrin mərkəzində olacaqsınız. Merkuri planeti də Yengəc bürcündə olacaq və sizə intellektual və əlaqə baxımından kömək olacaq. Mübarizədən və maneələrdən qorxmayacaqsınız. Hər şeyi arzuladığınız kimi etmək üçün hədsiz dayanıqlılıq, ağıllıca düşüncələr, düzgün strategiya və bacarıq lazımdır. Yengəclərin müvəffəqiyyəti 2019-cu ilin İyul ayının ilk iyirmi günündə çox böyük olacaq. İyul maliyyə baxımdan çox əliaçıq ay olacaq. O sizin səylərinizi qiymətləndirəcək və sizə gözlənilməz fayda verəcək. Yengəc bürclərinin İyul ayı boyunca mükəmməl fiziki enerjisi, heyrət verici özünü idarə etmə qabiliyyəti və iti intellektual zəkası olacaq. 2019-cu ilin İyul ayında siz çətin işlərin öhdəsindən asanlıqla gələcəksiniz və qısamüddətli mübarizələrlə məşğul ola biləcəksiniz. Digər tərəfdən səbriniz azalacaq, tez əsəbiləşəcəksiniz, bu səbəblə uzunmüddətli səylər sizdə stress yarada bilər. Sizin ifrata meyliniz sizə sağlamlıq problemləri yarada bilər və zədələnmə və ya qəza riskinə səbəb ola bilər.\nAslan bürcünün eşq və cinsilik evinin idarəçisi Yupiter planeti indi artıq tam bir ildən bəri Aslan bürcündədir. Bu sizdə hədsiz böyük istək yaradacaq, sizi güclü instinktlə hərəkət etməyə təhrik edəcək və duyğulara gəlincə sizi açılmağa məcbur edəcək. 2019-cu ilin İyul ayı eşq planeti olan Venera, Aslan bürcündə məşğul olacaq. Beləliklə ' Havada eşq qoxusu var'! İndi aşiq olma, birlikdə gəzmək və romantika limitini doldurmaq zamanıdır. Bəzi hadisələrin keçmişlə əlaqəsi ola bilər. Sadəcə əvvəlki sevgililəriniz deyil, həm də keçmişdə həll edilməmiş problemlər bu dövrdə su üzünə çıxacaq. Bu dövr boyunca ev və ailəyə zaman ayırmaq Aslan bürclərinin eşq həyatının bir qismidir. Venera və Yupiter planetləri Aslan bürclərinə sadəcə eşq həyatında deyil, həm də professional həyatda da kömək edəcək. Venera - Yupiter cütlüyü 2019-cu il İyul ayı boyunca bütün sahələrdə sizə fürsətlər və müvəffəqiyyət gətirəcək. Siz yaxşı dostlarınız və hadisələrin üstün vəziyyətindən faydalanaraq, çox səy sərf etmədən çox şeyə sahib olacaqsınız. 2019-cu ilin İyul ayında da hər vaxt olduğu kimi diqqət mərkəzində olmanıza ehtiyac yoxdur. Bu ay daha çox hər şeyi araşdırıb gələcək aylar üçün strategiyalar hazırlamaq üçün uyğun aydır. Bəlkə də siz bunu ciddiyə almayırsınız çünki həyatdan zövq almaq, sevdiyinizlə birlikdə vaxt keçirmək, günəşli yay keçirmək istəyirsiniz. Pul ayın son on günlüyü sizi tapacaq. Həvəs və yaxşı ruh halı birlikdə sizə böyük ağıl gücü verəcək. Sağlamlığa gəlincə hər şey çox da gözəl olmayacaq. Aslan bürclərinin 2019 ili İyul ayı boyunca dayanıqlılığı azalacaq, lakin sevincləri artacaq. Xoş olmayan hadisələrin ortaya çıxma riski artacaq, xüsusilə ağrılar, yanma riski və ya yoluxucu xəstəlik riski artacaq. Qəza və ya bəzi tibbi xəbərdarlıqlar ortaya çıxa bilər.\nSakit bir dövr olacaq və Qız bürcləri maraqlı gözlərdən uzaq bir şəkildə gizli xoşbəxtliklərindən zövq alacaqlar. Əgər siz belə bir eşqdən zövq ala bilmirsinizsə, 2019-cu ilin İyul ayının bütün üstünlüklərindən faydalanmağa çalışın və eşq həyatınıza diqqət yetirin. Əhəmiyyətli nöqtə yaxınlaşmamaqdır. Ehtiyaclarınızı və gözləmələrinizi araşdırma fürsəti olacaq, həm də sizin bu səyləriniz sevdiyinizi xoşbəxt edəcək. Çalışın bir cüt olaraq həyatınızdakı hər şeyi asanlaşdırın. Hər şeylə romantik asılılıq və sevdiyinizin azadlığını məhdudlaşdırmadan maraqlanın! Əlaqənizə daha çox zaman ayırın, sevdiyinizlə daha çox maraqlanın, yaxınlaşmaq üçün zəmin hazırlayın. Qız bürclərinin ictimai həyatı indi çox məşğul olacaq. 2019-cu ilin İyul ayı siz lazım olduğu qədər qrup fəaliyyətlərində iştirak edəcəksiniz, özünüzü kollektiv işin içində tapacaq, qonaqlıq tərtib etməyi yaxşıca araşdıracaqsınız, fikirlərinizi hər kəsə bildirəcəksiniz. Hər kəsin qarşısında natiqlik edəcəksiniz, bəlkə də konqresə qatılacaqsınız, professional təşkilatlar tərəfindən fərq ediləcəksiniz və ya bir və bir sıra təşkilatlarla məşğul olacaqsınız. Digər tərəfdən sizin nüfuzunuzu qəbul edən başqaları üzərində dərin təəssürat buraxacaqsınız. Qız bürclərinin işlərini bu zaman boyunca düşüncə və əlaqə əhatə edəcək. 2019-cu ilin İyul ayı iş yoldaşlıqları sizi xəyal qırıqlığına uğradacaq. Özünüzə güvənməniz lazım olacaq. Pula gəlincə hər şey yolunda gedəcək. Sizə hətta kömək edəcəklər. Fiziki görünüşünüz mükəmməl olacaq. Çünki Qız bürcünün idarəçisi Merkuri Günəş və Mars planetinə yaxınlaşacaq və siz enerji, başlanğıclar və güc ilə dolub daşacaqsınız. Mars planetinin təsiri sizi əsəbi, çox döyüşməyə həvəsli və diqqətsiz edəcək. Bəzən bu kimi şeylər sizin sağlamlığınızda da əks oluna bilər.\nƏlaqələr baxımından Tərəzi bürcləri cığırlarla getmək məcburiyyətində qalacaq. Tərəzi bürcünün evlilik evinin idarəçisi olan Mars planeti 2019-cu ilin İyul ayında əhəmiyyətli mövqedə olacaq, lakin uyğun mövqedə olmayacaq. O həm də Uran və Pluton planetləri ilə gərgin əlaqə içində olacaq. Planetlərin belə bir düzülüşü sizə mübarizə, gərginlik və ya hətta münaqişə da gətirə bilər. Hər şey açıq sahədə inkişaf edə bilər. Böhran vəziyyətlərində, hadisələr sizin status və reputasiyanıza zərər vura bilər. Bu zaman boyunca, Tərəzi bürclərinin romantik həyatı ictimai və professional həyatları ilə birləşəcək. Sizin duyğularınız iş seçiminizə təsir edəcək, partneriniz ya sizi dəstəkləyəcək ya da sizə qarşı gələcəkdir. Eşq planeti Venera 2019-cu ilin İyul ayının ilk iyirmi günündə sizi dəstəkləyəcək. Hər hansı bir problemi bu zaman çərçivəsində həllə çatdırmanız lazımdır. Ayın son on günlüyü hətta Venera planeti belə sizə problem meydana gətirəcək. Tərəzi bürclərinin professional həyatı bu ay çox məşğul olacaq. Günəş və Mars Tərəzi bürcünün karier evində olacaq, sizə hədsiz əzm və güc verəcək. Siz öz hədəflərinizi təyin etdiyiniz zaman heç bir şey sizi önləyə bilməz. Başqaları sizi avtoritar, yeni işlərə başlaya bilən, rəqabət edən bir insan hesab edir və qəbul edir. Merkuri planeti də Tərəzi bürcünün karier evində olacaq və intellektual, təhsil, əlaqə və işlə əlaqəli səyahətdə sizə kömək olacaq. 2019-cu ilin İyul ayı sizin üçün xüsusi olan şey zövq aldığınız şan, şöhrət, ictimai həyatınızdakı hər kəsin sizi sevməsi, sizin fikir və proyektlərinizi dəstəkləyən insanları bir araya gətirə bilmə qabiliyyətiniz olacaq. Maliyyə baxımından narahatlıqları həll edəcəksiniz, lakin köhnə işlər yenidən su üzünə çıxa bilər. 2019-cu ilin İyul ayı Tərəzi bürcləri üçün stressli olacaq. Siz çox çalışacaqsınız, qarmaqarışıq münaqişələrlə məşğul olacaqsınız və sizin enerjiniz məhdud olacaq. Siz məqsədinizə çatmaq üçün oturub özünüzü çalışaraq tükətməyə gərək olub olmadığını düşünəcəksiniz. 2019-cu ilin İyul ayının son on günlüyü Tərəzi bürclərinin sağlamlığını diqqətlə izləmək lazım olacaq.\nƏqrəb bürcünün əlaqə evinin idarəçisi olan Venera planeti, Əqrəb bürcünün eşq və cinsilik evinin idarəçisi Yupiter planeti ilə birlikdə sizin doğum xəritənizin ən yüksək nöqtəsində olacaq. Bu şərtlər altında sizin bəzi romantik arzularınız reallaşacaq. Eşq həyatınız məmnuniyyətlə dolub daşacaq və ya sevgiliniz sizə gəlir təmin edəcək xüsusi bir şeyə çatacaq. Beləcə əlaqələri rəsmiləşdirmək və ya əlaqələr vasitəsiylə ictimai statusunuzu inkişaf etdirmək baxımından 2019-cu ilin İyul ayı Əqrəb bürcləri üçün uyğundur. Böyük miqyasdan hər şey xoş görünür. Diqqətli olun, sevdiyinizə çox sual verməyin. Məqsədlərinizə çatmanızı istəyən birisindən istifadə etməyə qalxmayın! Belə munasibətlər üçün siz zərər görə bilərsiniz. 2019-cu ilin İyul ayı karier baxımından Əqrəb bürcləri üçün mükəmməl aydır. Hər iki 'Xeyirxah ' həm Venera, həm də Yupiter Əqrəb bürcünün iş evində parlayacaq. Bu birləşmə ən uyğun və şanslı birləşmədir. O avtoritar insanlardan, sizdən üst mövqedəkilərdən və ya müdirinizdən müvəffəqiyyət, fürsət və xoş görüş gələcəyini göstərməkdədir. Planetlərin belə bir birləşməsi sizə ictimai olaraq kömək edəcək, həllər təqdim edəcək və sizin ən doğru portretinizi çəkəcək. İctimai həyatınızı inkişaf etdirmək, ictimai fəaliyyətlərə, qala və fantastik qonaqlıqlara qatılmanız tövsiyə edilir, çünki belə şeylər sizə yeni fürsətlər təqdim edəcək, məhsuldar əlaqə yaratmanızı təmin edəcək, bəlkə də potensial professional yoldaşlığın başlanğıcı olacaq. 2019-cu ilin İyul ayı boyunca Əqrəb bürclərinin həm iş yoldaşları, həm də sevgililəri onların müvəffəqiyyətlərini paylaşa biləcək. Sağlamlığınıza diqqət yetirməniz lazım gələcək! Əqrəb bürcünün xəstəliklər evinin idarəçisi Mars planeti də 2019-cu ilin İyul ayı uyğun mövqedə olacaq (Yengəc bürcündə zəif mövqedə olacaq). Bu planet Uran və Pluton planetləri ilə münaqişə vəziyyətində olacaq. Gözlənilməz problemlər ortaya çıxa bilər. Özünüzə diqqət yetirin və risklərdən uzaq durun.\n2019-cu ilin İyul ayının ilk 20 günlüyü Oxatan bürcləri üçün güclü romantik partlayış reallaşacaq. Çünki eşq planeti olan Venera, Oxatan bürcünün idarəçisi Yupiter planetinə yaxınlaşacaq. Beləcə siz daha romantik, daha ehtiraslı və həssas olacaqsınız. Təklikdən nifrət edəcəksiniz, ictimai həyatı , yoldaşlarınızla gəzməyi sevəcəksiniz və sevdiyinizlə bir şeylər paylaşmağı hər zamankından daha çox istəyəcəksiniz. Bu dövr siz həyata baxış bucağınızla, dəyərlərinizlə, mədəni və ya ruhi mövzularda inanclarınızı müzakirə edə biləcəyiniz insanların diqqətini çəkəcəksiniz. 2019-cu ilin İyul ayı siz sevdiyinizlə səyahət edə bilərsiniz, uzaqdakı biriylə əlaqə yaradacaqsınız və ya romantik baxımdan əhəmiyyətli səyahət edə bilərsiniz. Digər tərəfdən siz əlaqənizi analiz etməyə meylli olacaqsınız, onun ən həyəcanlı və intellektual baxımdan əhəmiyyətli nöqtələrini araşdıracaqsınız. 2019-cu ilin İyul ayı boyunca Oxatan bürcləri pul ilə məşğul olacaqlar. Siz başqa insanlarla əlaqəsi olan pul, iş ilə maraqlanacaqsınız: yoldaşlıqlardan, varislikdən, sponsorluqdan, fondlardan, borc almaq yolu ilə və s. Qərarlar və başlanğıçlar təbii ki, bu nöqtədə meydana gələcək. Oxatan bürcü iş, bank, sığorta və başqa maliyyə müəssisələriylə aktiv iş görəcək və bu sahələr onlar üçün 2019-cu ilin İyul ayında daha əhəmiyyətli olacaq. Hesab kitab edərək, vəqf quraraq, sərmayə qoyaraq, borcları və malları təşkil edərək işləyəcəksiniz. 2019-cu ilin İyul ayı siz çox qeyri stabil bir zəmin üzərində dayanacaqsınız, bu səbəblə işi şansa buraxmaq olmaz. Uzun vədəli iş yoldaşlıqları müvəffəqiyyət ilə nəticələnəcək, təhsil, media, internet, mədəniyyət və kollec sahələrində fəaliyyətiniz də müvəffəqiyyət ilə nəticələnəcək. Siz spiralın yuxarı hissəsində olacaqsınız. 2019-cu ilin İyul ayının ilk 20 günlüyü Oxatan bürcünün ruh halı çox dəyişən olacaq. Sevincli və optimist ruh halı ilə birlikdə əsəbilik və narahatlıq da olacaq. Fiziki görünüşünüzlə əlaqəli qarışıq bir dövr yaşayacaqsınız. Yüksələn problemlər gec ortaya çıxacaq, lakin Oxatan bürcünün xəstəliklər evinin idarəçisi Venera planetinin 25 İyul tarixində geri getməsiylə onlar da aşkara çıxacaq.\n2019-cu ilin İyul ayı Oğlaq bürcünün evlilik evi çox aktiv olacaq. Çünki Günəş, Mars və Merkuri planetləri Oğlaq bürcündən keçməkdədir. Günəş sizin evlilik evinizi gücləndirəcək və işıqlandıracaq, Mars enerji verəcək və ehtiras təmin edəcək və Merkuri sizə yeniliklər və dəyişikliklər verəcək. Sizin reaksiyalarınız dərhal və tam vaxtında reallaşacaq, sizin hərəkətləriniz cəsarətli, hadisələr və vəziyyətlər aldadıcı olacaq. Sizin rolunuz yeni işlərə başlayan birinin rolu olacaq. Gözləyib hadisələrin öz-özünə inkişafını izləməkdənsə, ilk addımı atmanız daha yaxşı olar. Bəzən siz çox kobud və qeyri stratejik hərəkət edirsiniz və ya sizin partneriniz hər zamankindən daha enerjili olur. 2019-cu ilin İyul ayı boyunca Oğlaq bürcünün eşq həyatında münaqişə riski olacaq. Səbir və maraq mütləq sahib olmanız lazım olan şeylər. 2019-cu ilin İyul ayı Oğlaq bürcləri həyəcanlı və qarmaqarışıq həftələrdən sonra daha rahat dövrə girəcək. Oğlaq bürcünün karier evinin idarəçisi Venera Yupiter planetinə yaxınlaşacaq. Bu sizi əhəmiyyətli maliyyə gəlirlərin olduğu qarışıq planların içinə itələyəcək. Lakin hələlik sizin irəli getməməniz tövsiyə olunur, çünki Venera 25 İyul 2019-cu ildə geri getməyə başlayacaq və başladığınız işlər sona çatmayacaq. 2019-cu ilin İyul-Oktyabr aralığı məqsədlərinizi nəzərdən keçirmək üçün və karierinizi yeniləmək üçün uyğun zaman ola bilər. İş yoldaşlıqlarınıza gəlincə 2019-cu ilin İyul ayı Oğlaq bürcləri üçün çox dinamik olacaq, lakin çox da çalxantılı olacaq. Oğlaq bürcləri sağlamlıqlarının keçən ayla müqayisədə daha zəif olduğunun anlayacaqlar. Zamanla həllər də ortaya çıxacaq və hər şey inkişaf edəcək. Lakin sizin əsəbiniz təzyiq altında olacaq. Başqaları ilə əlaqədə stress daha da çoxala bilər. 2019-cu ilin İyul ayı boyunca riskləri görə bilməyəcəksiniz, bu səbəblə ifratdan və tədbirsizlikdən uzaq dayanmanız lazımdır.\nVenera və Yupiter planetləri Dolça bürcünün əlaqələr evində olacaq, beləcə 2019-cu ilin İyul ayı romantik təkliflər və fürsətlər çoxalacaq. Siz artıq hərəkətə keçmişsiniz, eşq həyatınız harmoniya və sevinc içindədir, siz hər şeyə birlikdə çatacaqsınız (nişan, toy, səyahət, maliyyə və ya ictimai müvəffəqiyyət və s.). Və ya sizin sevdiyiniz sizin də faydalandığınız müvəffəqiyyətdən zövq alacaq. Əgər subaysınızsa, biriylə tanış olacaqsınız. Unutmayın ki, Venera 2019-cu ilin 25 İyulunda geri gedəcək beləcə bütün İyul ayının potensialina baxmayaraq maraqlanmanız lazım olan bəzi problemlər olacaq. Yaxşı ki, siz hər şeyin işıqlanmasına ümid edirsiniz və dərhal hər şey xoşbəxtliklə nəticələnir. Çox hərəkətli və məşğul aydır. 2019-cu ilin İyul ayı Günəş, Mars və Merkuri planetləri Dolça bürcünün iş evində olacaq. Mars planeti sizin işinizə hərəkətlilik qatacaq və onu məhsuldar edəcək. Lakin bu həm də böhrana səbəb ola bilər, böyük iş yükü altında əzilə bilər və işyerində qəzalarla məşğul ola bilərsiniz. Günəş bu sahədə sizin nüfuzunuzu və özünüzə etibarınızı mükafatlandıracaq və sizin yolunuza işıq tutacaq. Merkuri sizin intellektual və əlaqədə olma bacarığınızı itiləşdirəcək, sizə yeni fikirlər və kiçik dəyişikliklər gətirəcək. Günəş-Mars-Merkuri üçlüyü Dolça bürcünə stressli bir ay təqdim edəcək, lakin bu ay çox məhsuldar olacaq. 2019-cu ilin İyul ayı kooperasiya və kontraktlarla dolu xüsusi bir ay olacaq. İşlərin hamısı xoş və məhsuldar olacaq. Əslində yoldaşlıqlar Dolça bürclərinə bu dövr ən böyük maliyyə məmnuniyyəti təmin edəcək. 2019-cu ilin İyul ayı romantik olaraq problemləriniz çox olacaq kimi görünür, Mars planetinin təsiri altında sağlamlığınız sizə problem yarada bilər. Hər şəkildə Dolça bürclərinin problemləri kəskin olacağa bənzəyir, yanma, yoluxucu xəstəliklər, qanamalar, qəzalar və ya kiçik tibbi prosedura böhranları. Digər tərəfdən 2019-cu ilin İyul ayı tibbi təhlillərə başlamaq üçün doğru aydır.\nBalıq bürclərinin eşq evi çox məşğul olacaq. Bu evdə Günəş, Mars, və Balıq bürcünün evlilik evinin idarəçisi Merkuri planeti olacaq. Beləcə 2019-cu ilin İyul ayı sizdə böyük romantik potensial olacaq. Mars cinsiliyi, qazanma təşəbbüsünüzü və macəra ruhunuzu artıracaq. Günəş bunu canlandıracaq və vurğulayacaq və Merkuri yeni və həyəcanlı bir şeyə ehtiyacınızı artıracaq. Romantizmə meyliniz böyüyəcək. Siz sadəcə hər hansı bir eşq nümayişinə qarşı mübarizəyə qarşı gəlmək yerinə, hətta ilk addımı atmağa, ehtirasda birinci olmağa meylli olacaqsınız. Beləcə 2019-cu ilin İyul ayı Balıq bürcləri davamlı duyğular və böyük hisslər yaşayacaq. 2019-cu ilin İyul ayı, əhəmiyyətli lakin qarmaqarışıq, maraqlı inkişafların başlama dövrü olaraq xatırlanacaq. Çünki geri gedən Venera Balıq bürcünün evlilik evini də ziyarət edəcək. 2019-cu ilin İyul ayı aktiv və çiçəklənən dövr olacaq. İşlərinizi könüldən görəcəksiniz və məhsuldar olacaqsınız. Sizin etdiyiniz hər şey doğru və yaradıcı - artistik, təsirli, müvəffəqiyyətli səylərinizə görə ortaya çıxır. Siz həm də mədəni və ya elmi səylərinizin də böyük nəticələrindən zövq ala bilərsiniz və əgər siz idman etsəniz, heyrətə salıcı nəticələr gözləyə bilərsiniz. Maliyyə baxımdan hərəkətdə olacaqsınız. Lakin sıradakı dövr Balıq bürcləri üçün qarışıq olacaq kimi görünür. Gələcək həftələrdə və aylarda professional məqsədlərinizi və təşəbbüsünüz göstərməyə ehtiyac duyacaqsınız. Hədəflərinizi düzəltməniz lazım gələcək. Sizin böyük ehtimalla iş yoldaşlıqlarınızı yenidən nəzərdən keçirməniz lazım olacaq, çünki Venera Balıq bürcünün iş və əlaqələr evləri arasında gedib gələcəkdir. Sağlamlığınızı idarə altında tutmanız lazım olacaq. Çünki 2019-cu ilin İyul ayı Balıq bürcünün idarəçisinin bu bürcün xəstəliklər evində olmasıyla qalmayacaq, hətta bu ev, Venera planetinin də geri getməsi ilə xatırlanacaq. Yaranan problemlər orijinal problemlər olacaq, bu xəstəliklər böyrəklərlə əlaqəli, dəri-zöhrəvi, pankreas, qaraciyər xəstəlikləri ola bilər və ya diqqətsizlik və ifrat da bura aiddir.


Bilmədiyimiz faktlar » Joy.az - Bizimlə daha rəngarəng\n“Nəhcul-bəlağə” və eşq.\n“Nəhcul-bəlağə”də eşqin mənfi tərəfləri haqqında danışılır. Həzrət (ə) onun ağıl gözünü kor edən və ağıl qulağını kar edən və qəlbləri kor edən kimi tanıtmışdır. “Hər kim hansısa bir şeyi layiqsiz sevərsə, qəlbini xəstə etmişdir. Xəstə gözü ilə baxar, xəstə qulağı ilə eşidər. Nəfsin istəkləri ağlın pərdəsini deşər, dünyaya bağlılığı qəlbini öldürmüşdür. İxtiyarsız dünyanın vurğunu olmuşdur, onun qulu olmuşdur. Dünya hara dönsə, o, da ora dönər. Hər nə qədər xəbərdarlıq edilsə, yenə də ALLAHdan qorxmaz”.\nVarlıq aləmində eşqin və məhəbbətin yeri əvəzsizdir. Bütün aləmi öz təsiri altına salmışdır. Ona görə də ALLAH İslam dinini məhəbbət üzərində qurmuşdur. Çünki ancaq məhəbbətlə qəlbləri fəth etmək olar. Necə ki, İmam Əli (ə) buyurur: “Bu İslam - ALLAHın dinidir. Özünün ən yaxşı xəlq olmuşlarını bu dinə aid etdi. Bünövrəsini dostluqla möhkəmləndirdi”.\n17 Noyabr 2013 20:58\nBu xəbər ikinci dəfədir ana səhifədə qoyulur?\n17 Noyabr 2013 20:50


Lizinqdə də vəziyyət ürəkaçan deyil | alkredit.az\n“Unileasing” lizinq şirkəti QSC 2015-ci il üzrə maliyyə hesabatlarını rəsmi mətbuatda dərc etdirib.\nLizinq şirkəti ötən ilin sonunda 47 milyon 224 min manat cəmi aktivə malik olub. Bu məbləğ, 2014-cü ilin sonu ilə müqayisədə cüzi azdır. Şirkət 31 Dekabr 2014-cü il tarixində 48 milyon 415 min manat cəmi aktivə malik olmuşdu.\nÖtən ili “Unileasing”in öhdəlikləri 45% artaraq 46 milyon 208 min manatdan 66 milyon 908 min manata yüksəlib.\n“Unileasing” 1,8 milyon manat nizamnamə kapitalına malik olsa da, cəmi kapitalı mənfiyə düşüb. Səbəb il ərzində məzənnə dəyişməsi nəticəsində edilmiş böyük zərərdir. Şirkət ötən il, 15 milyon 343 min manat müsbət məzənnə fərqi ilə bərabər, 35 milyon 772 min manat mənfi məzənnə fərqinə görə, ili 21 milyon 890 min manat zərər ilə başa vurub.\n2015-ci ildə, 2014-cü illə müqayisədə “Unileasing”in əsas əməliyyat gəliri 32% azalaraq 3 milyon 160 min manata düşüb.\n“Unileasing”in timsalından görünür ki, devalvasiya, digər maliyyə sektoru şirkətləri kimi lizinq şirkətlərinə də mənfi təsir edib. Devalvasiyalar nəticəsində gəlirlərin azalması, xarici valyutada olan borcların kəskin artması və edilən zərərlər şirkətləri çətin vəziyyətə salıb.


“PARLAMENTDƏ MÜXALİFƏT FRAKSİYASINA EHTİYAC VAR” – “Bu nadanlar anlamalıdır ki...” | AzPolitika — onlayn siyasi-ictimai qəzet\nDərc olunub: 17/01/2020 - 17:42\n“AzPolitika.info” Bütöv Azərbaycan Xalq Cəbhəsi Partiyasının (BAXCP) sədri Qüdrət Həsənquliyevin partiyanın mətbuat xidmətinə müsahibəsini təqdim edir.\n- Nə qədər üzücü olsa da deməliyik ki, bir qism inanclı insanlara kənar təsirlər güclüdür və bu dövlətçiliyimiz üçün ciddi təhlükə yaradır. Vəziyyəti dəyişmək üçün dəfələrlə təkliflərlə çıxış etmişik ki, dini maarifçiliyi gücləndirmək məqsədlə maraqlı seriallar çəkilməli və TV-lərdə nümayiş etdirilməlidir. Hüzr yerlərində “Quran”dan surələr və ayələr Azərbaycan dilində oxunmalı, dini ayinlər öz dilimizdə icra olunmalıdır. Mollalar maarifçiliklə məşğul olmalı, dinimizdə qadın hüquqlarına, təhsilə, xeyriyyəçiliyə, halal yaşamağa, vətənpərvərliyə, böyüklərə ehtiram göstərilməsinə, ədalətli olmağa və s. ali dəyərlərə verilən yüksək qiymətdən bəhs etməlidirlər. Bu məqsəd üçün xüsusi kitabçaların kütləvi nəşri təmin edilməli və mollalardan tələb olunmalıdır ki, yalnız tövsiyə olunan mövzularda moizələr oxusunlar. Xüsusilə də “Quran” dirilər üçün nazil olduğuna görə O, Azərbaycan dilində oxunmalıdır ki, insanlar başa düşsünlər.\nBəzi mollaları cəhalətin onların maraqlarına cavab verməsi düşüncəsindən uzaqlaşdırmaq lazımdır. İzah olunmalıdır ki, ərəb dilində hətta ərəblərin başa düşmədiyi tələffüzlə “Quran”ın oxunması onları savadlı göstərmir, günaha batırır. Bir sözlə, cəhalət və dini ekstremizmə qarşı mübarizə gücləndirilməlidir. Bunun vacibliyi din xadimlərinin diqqətinə çatdırılmalı və bu “Dini etiqad azadlığı haqqında” Qanunda imperativ norma kimi öz əksini tapmalıdır. Şükürlər olsun ki, “Quran” artıq dilimizə də tərcümə olunub və onun da tələbi odur ki, insanlar avaza qulaq asmayıb Allahın kəlamlarını başa düşsünlər. Konstitusiyamıza görə din dövlətdən ayrı olduğu üçün din xadimlərinin siyasətlə məşğul olması cinayət - hüquqi qaydada təqib olunmalıdır. Siyasətlə məşğul olub xarici mollaların əlini öpən “dindarlara” insan hüquqlarını müdafiə edirik pərdəsi altında, əslində isə nəyinsə xatirinə siyasi legitimlik qazandırmaq istəyən nadanlara və siyasi dələduzlara bir daha üzümü tutub deyirəm ki, bunun acısını siz, uşaqlarınız, həm də xalqımız çəkəcək.\nFazil 2020-01-26 00:51:16\n125 seçki məntəqəsinə YAP 123 namizəd verib və onları artıq məntəqələrüzrə bir-bir paylayıb.İcra Hakimiyyətlərinin YAP namizədlərinə üstünlük verərək görüşlər təşkil etməsi və mətbuatda yayımı digər namizədlərə qarşı ayrı seçkilik olduğunu sübut etdiyindən seçkilərin saxtalaşdıracaqlarını indidən qəbul etməyə əsas verir.Bəs yerdə qalan namizədlər niyə ortaya çıxarılmır?a0e\nMİlliyyətçi seçici 2020-01-25 22:51:54\nParlamentdə müxalifət varmı ki.hələ fraksiyası da olsun?Bütün yerləri müxtəlif adlarla məlum bölgələrin adamıarı tutub.orada müxaliflik necə ola bilər.Azərbaycanda Parlamentə buraxarlarmı müxalif düşüncəli insanları,.Guya bunu bilmirsiniz?\nSəlim 2020-01-18 18:11:10\nMilli məclis sadəcə danışanlar məclisi adlandırılsa daha uyğun olar.\nUltiMat 2020-01-18 16:59:08\nAlternativ heç bir söz qəbul edilmirsə, əsl müxalifət mümkünmü?\nsavalan 2020-01-17 20:28:32\nBu kimə nadan deyir ?... ..\nSəfərəli 2020-01-17 19:27:01\nBunu xalq görür,ancaq açıqlamağa mkan vermirlər


“AZƏRBAYCAN ÖZÜ BƏZİ ÖLKƏLƏRƏ HUMANİTAR YARDIM GÖSTƏRİR” – Tia.Az\n“AZƏRBAYCAN ÖZÜ BƏZİ ÖLKƏLƏRƏ HUMANİTAR YARDIM GÖSTƏRİR”\nBŞ Dövlət Departamentinin xətti ilə bir sıra inkişaf etməkdə olan ölkələrə maliyyə yardımı azaldılacaq və ya tamamilə ləğv ediləcək. Bu barədə ABŞ Dövlət Departamentinin 15 səhifəlik büdcə sənədində deyilir.\nABŞ Dövlət Departamentinin xətti ilə bir sıra inkişaf etməkdə olan ölkələrə maliyyə yardımı azaldılacaq və ya tamamilə ləğv ediləcək. Bu barədə ABŞ Dövlət Departamentinin 15 səhifəlik büdcə sənədində deyilir.\nSənəd layihəsinə görə, Azərbaycan, Qazaxıstan, Türkmənistan, Belarus kimi ölkələrə Dövlət Departamenti xətti ilə maliyyə yardımı ləğv edilə bilər.\nAmerikanın Azərbaycana etdiyi maliyyə yardımının ləğvi ilə bağlı millət vəkili Asim Mollazadə TİA.AZ-a bildirdi ki, müstəqilliyimizin ilk illərində 907-ci düzəlişə görə, Azərbaycan Amerika Birləşmiş Ştatlarının maliyyə yardımından məhrum edilmişdi: “Buna baxmayaraq, Azərbaycan dövləti inkişaf edir və artıq Azərbaycan yardım alan ölkələrin siyahısında deyil, özü bir sıra ölkələrə humanitar sahədə dəstək verir ki, bu da Azərbaycan iqtisadiyyatının inkişafı ilə bağlıdır. Təbii olaraq, müvafiq yardımın azalmağı Azərbaycana hansısa bir təsir göstərməyəcək. Həm qeyri- hökumət təşkilatlarına, həm də digər sahələrdə həyata keçirdiyi layihələri dövlətimiz öz iqtisadiyyatına arxalanaraq həyata keçirə bilir. Lakin Azərbaycan Amerika Birləşmiş Ştatları ilə bir sıra sahələrdə əməkdaşlıq edir və biz çox istərdik ki, təhlükəsizlik, energetika sahəsində əməkdaşlıqla yanaşı, Azərbaycanla Amerikanin ticari və iqtisadi əməkdaşlığı da genişlənsin. Ümidvarıq ki, bu istiqamətdə də bizim münasibətlərimiz inkişaf edəcək. Bu barədə Amerikanın belə bir münasibətlərin inkişafında maraqlarının olduğu barəsində prezident Donald Tramp dəfələrlə bəyanat verib. Mənə elə gəlir ki, hansısa yardımlar deyil, məhz əməkdaşlıq və qarşılıqı maraqlar əsasında biz həm münasibətlərimizi, həm də öz maraqlarımızı təmin edə bilərik”.\nÖncəki“Toy etməsəydim, qızı mənə verməzdilər” – 60 yaşlı polkovnik\nSonrakıQızına 10 minlik cehiz aldı – 9 il cəza verildi


26-04-2019 18:35 - Oxu.az - İdman 4\nBakıda yarışmaq həyəcanvericidir. İndiyədək burada yarış zamanı çoxlu dramaya, təhlükəsizlik maşınının dəfələrlə trekə daxil olmasına və bunun kimi digər xüsusi məqamlara şahid olmuşuq. Görək, bu il necə olur.\nOxu.Az xəbər verir ki, bunu “Formula-1” pilotu, “Haas” bolidinin pilotu, danimarkalı Kevin Maqnusen deyib.\n“Bu il hamı ehtiyatla yanaşır və bunun nəticəsində sıxıcı yarış görə bilərik. Düzünə qalsa, dəqiq bilmirəm. Zövqverici trekdir, burada sürmək əyləncəlidir və əlbəttə ki, yarışmaq və ötmələr etmək baxımından geniş fürsətlərə sahib oluruq. Həqiqətən də, yarışmaq üçün yaxşı məkandır”, - o qeyd edib.\nİki il öncə Böyük Britaniyanın “Williams” komandasının heyətində Bakıda üçüncü yeri tutmuş “Racing Point”in kanadalı sürücüsü Lens Strol bildirib ki, podiumda olmaq son dərəcə əhəmiyyətlidir:\n“Bakıda yer tutduğum gün mənimçün çox əlamətdar idi. Burada hər il eyni fürsət mövcuddur. Yarış zamanı trek daxilində xaotik vəziyyət hakim olur, xüsusən də sonuncu dörd-beş dövrə ərzində. Ötən ildə olduğu kimi, təhlükəsizlik maşını arxasında yarışa davam etmək nəticəsində hər zaman daha irəliyə keçmək imkanı yaranır və nəticədə, görəcəyik bu il qarşımıza hansı fürsətlər çıxır”.\nFransa “Reno”sunun almaniyalı pilotu Niko Hülkenberk isə Bakı trekinin mötəşəm olduğunu söyləyib:\n“Burada yarışmaq son dərəcə çətin, həmçinin, müsbət mənada xaotikdir. Başqa sözlə, hərtərəfli şəkildə gözəldir. Xüsusən birinci döngədə çox gözəl mənzərə yaranır. Bolidin içərisindən bunu izləmək də olduqca əyləncəlidir”.\nİsveçrənin “Alfa Romeo” komandasının italiyalı pilotu Antonio Covinatsi ötən il Bakıda keçirilmiş “Formula-2” yarışında qalib olduğunu xatırladıb:\n“Bura aid məndə gözəl xatirələr var. 2016-cı ildə ilk dəfə “Formula-2” yarışlarında iştirak edirdim və həmin il Bakıdakı hər iki yarışın qalibi oldum. Səbirsizliklə yarışı gözləyirəm. Bilirəm ki, çox çətin yarış olacaq. Hər zamankı kimi, trekə dəfələrlə təhlükəsizlik maşınının daxil olması və başqa xüsusi məqamlara şahid ola bilərik. Budəfəki yarışı səbirsizliklə gözləyirəm”.\nQeyd edək ki, sabah “Formula-1”də sıralama turu olacaq.\n26-04-2019 23:50 - Xalqqazeti.com - İdman\nDortmundun “Borussiya” futbol klubunun yarımmüdafiəçisi Ceydon Sanço Madridin “Real” komandasına transfer oluna bilər. Bildirilir ki, “Real”ın baş məşqçisi Zinəddin Zidanın 19 yaşlı oyunçunun alınmasını istəyir.\nSabah Azərbaycan Premiyer Liqasında XXVI turun oyunları keçiriləcək - AFİŞA\n26-04-2019 14:16 - Open.az - İdman\n"Zirə” – "Qarabağ” Hakimlər: Səbuhi Bayramov, Müslüm Əliyev, Eyyub İbrahimov, Rövşən Rəcəbov Hakim-inspektor: Kərim Ağayev AFFA nümayəndəsi: Seymur Səlimli Zirə İdman Kompleksinin stadionu, İlk üç dövrə - 2:3, 0:6, 0:0 17:00. "Sabah” – "Keşlə” Hakimlər: İnqilab Məmmədov, Pərvin Talıbov, Əli Cəbrayılov, Elçin Məsiyev Hakim-inspektor: Vüsal Əliyev AFFA nümayəndəsi: Asif Əliyev “Əlincə Arena” İlk üç dövrə - 1:0, 1:2, 0:3 17:30.


Yeni Azərbaycan Partiyası (YAP) Milli Məclisin deputatı Eldəniz Səlimovun Xaçmaz Rayon Qeydiyyat və Şəxsiyyət Vəsiqəsi Şöbəsinin polis əməkdaşı Mirzəyev Zaur Cavanşir oğlunu döyərək ona xəsarət yetirməsinə münasibət bildirib.\nPartiyadan verilən məlumatda bildirilir ki, qurum baş vermiş hadisədən təəssüf hissi keçirir.\n"Faktla bağlı hüquq-mühafizə orqanlarında araşdırmalara başlanılıb, məsələyə hüquqi qiymət verildikdən sonra münasibət bildiriləcək", - deyə partiyadan vurğulanıb.\nİnsident iyulun 29-da gecə saat 12-dən sonra Xaçmaz rayonunun Nabran qəsəbəsi ərazisində deputat Eldəniz Səlimovun qohumuna məxsus iaşə obyektində qeydə alınıb. E.Səlimov karantin rejimi qaydalarına uyğun olaraq obyektin bağlanmasını tələb edən polis əməkdaşlarına etiraz edərək münaqişə yaradıb. Bu fakt üzrə Daxili İşlər Nazirliyi tərəfindən araşdırma aparılıb və materiallar araşdırılması üçün Baş Prokurorluğun İstintaq İdarəsinə göndərilib.


Komitə sədri vətəndaşların qayğıları ilə tanış olub, həlli üçün qurumlara müraciətlər edib – Turkustan.info\n18 Yanvar 2021 07:13\nMilli Məclisin Mədəniyyət Komitəsinin sədri Qənirə Paşayeva son 5 gün ərzində yüzdən çox vətəndaşımızın və mədəniyyət sahəsi işçilərinin qayğıları ilə tanış olub, təkliflərini dinləyib və qaldırılan məsələlərin həlli istiqamətində müvafiq qurumlara müraciətlər edib.\nMilli Məclisin Mədəniyyət Komitəsinin sədri Qənirə Paşayeva son 5 gün içində yüzdən çox vətəndaşımızı “online” şəkildə qəbul edərək, görüntülü danışıb, onların müraciətlərini, qayğılarını dinləyib, geniş fikir mübadiləsi aparıb və qaldırılan məsələlərin həlli istiqamətində bir sıra təşkilatlarla, mərkəzi icra hakimiyyəti orqanları ilə müzakirələr aparıb.\nQ.Paşayeva həmçinin şəhid ailələri ilə telefonla danışaraq, onlara fədakar, qəhrəman övladlar böyütdukləri üçün təşəkkür edib, “qarşınızda baş əyirəm” deyib.\nYaralı hərbçilərimizlə, qazilərimizlə də danışan Millət vəkili, onlara könül dolusu təşəkkür edərək, yaralılarımızın tez sağalmasını, qazilərimizin bundan sonrakı fəaliyyətində də uğur qazanmasını arzu edib, “həmişə yanınızdayıq” deyib.\nPrevious Vilayət Eyvazov onu “Qoraddel”ə rəis TƏYİN ETDİ – FOTO\nNext İstanbul çox fərqli bir gücə sahib olacaq – Ərdoğan


Gözlərə nur verən nurlu şəxsiyyət » Tibbqazeti.az\nGözlərə nur verən nurlu şəxsiyyət\nAkademik Zərifə Əliyevanın xatirəsi yad edilib\nÖtən əsrin 60-70-ci illərində gözün infeksion xəstəliklərindən olan traxoma çox geniş yayılmışdı və əhalinin xeyli hissəsi kor olmaq təhlükəsi ilə üzləşmişdi. O dövrdə akademik Zərifə Əliyeva ölkəmizin tanınmış oftalmoloqları ilə birgə həmin xəstəliyin qarşısının alınmasında müstəsna xidmətlər göstərib. 1947-ci ildə Azərbaycan Tibb İnstitutunu fərqlənmə ilə bitirdikdən və Moskvada İxtisasartırma kursu keçəndən sonra traxoma xəstəliyi ilə əlaqədar tədqiqatlarını davam etdirən Z.Əliyeva bu sahədə ən yaxşı mütəxəssislərdən biri sayılırdı. Təsadüfi deyil ki, o, gözün peşə zədələnmələrinin öyrənilməsi və profilaktikası sahəsində orijinal işlərinə görə SSRİ Tibb Elmləri Akademiyasının M.İ.Averbax adına mükafatına layiq görülüb və bu mükafatı alan ilk qadın oftalmoloq olub. Əməkdar elm xadimi, tibb elmləri doktoru, professor, Azərbaycan Milli Elmlər Akademiyasının həqiqi üzvü, görkəmli oftalmoloq-alim Zərifə xanım Əliyevanın xalqımız qarşısında misilsiz xidmətləri var. SSRİ-nin Sülhü Müdafiə Komitəsinin üzvü və Azərbaycan Sülhü Müdafiə Komitəsinin sədr müavini Zərifə Əliyeva xeyirxah əməlləri ilə xalqımızın yaddaşında silinməz xatirələrlə yaşayır.\nBu barədə Səhiyyə Nazirliyi, Akademik Zərifə Əliyeva adına Milli Oftalmologiya Mərkəzi və Azərbaycan Oftalmoloqlar Cəmiyyətinin təşəbbüsü ilə keçirilmiş, akademik Zərifə Əliyevanın anadan olmasının ildönümünə həsr olunan “Oftalmologiyanın aktual məsələləri” mövzusunda elmi konfransda söhbət açılıb.\nƏvvəlcə konfrans iştirakçıları Fəxri xiyabanda ulu öndər Heydər Əliyevin və akademik Zərifə Əliyevanın məzarlarını ziyarət ediblər. Ümummilli liderin və görkəmli oftalmoloq-alimin məzarlarına tər güllər düzülüb, əklillər qoyulub və əziz xatirələri dərin ehtiramla yad edilib.\nTədbirdə çıxış edən mərkəzin direktoru professor Elmar Qasımov tanınmış oftalmoloq-alim, akademik Zərifə Əliyevanın oftalmologiya elminin inkişafında müstəsna xidmətlərindən danışıb. Qeyd edib ki, görkəmli alimin 200-ə qədər elmi işi, 14 monoqrafiyası və 12 səmərələşdirici təklifi oftalmologiyanın bir sıra problem mövzularının tədqiqinə dəyərli töhfələr verib. E.Qasımov Zərifə xanımın yüksək ixtisaslı səhiyyə kadrlarının hazırlanmasında xidmətlərindən, Bakıda oftalmologiya mərkəzinin tikilməsi üçün təşəbbüslərindən danışıb, qeyd edib ki, bu gün Akademik Zərifə Əliyeva adına Milli Oftalmologiya Mərkəzinin fəaliyyəti Zərifə xanımın arzularını gerçəkləşdirir.\nSonra mərkəzin elmi katibi, tibb elmləri doktoru Nazilə Rüstəmova görkəmli oftalmoloq-alimin ömür yolundan, pedaqoji və həkimlik fəaliyyətindən danışıb, oftalmologiya sahəsindəki misilsiz xidmətləri barədə məlumat verib.\nKonfrans “Multifokal intraokulyar linzaların implantasiyasında “Mix And Match” texnikası”, “Gəncə-Qazax iqtisadi rayonunda uşaq və yeniyetmə əhalinin görmə itiliyinin səciyyələri”, “Şəkərli diabetin diaqnostikası və tibbi yardım üzrə alqoritmi”, “Keratakonus xəstələrinin ilkin mərhələsində Prk üsulunun və Krosslinkinq texnologiyasının tətbiqi”, “Gözdaxili cisim olan xəstələrdə müalicə taktikası” və s. mövzularda məruzələr və müzakirələrlə davam etdirilib.\nQayğıkeş və fədakar Azərbaycan həkimi\nAzərbaycan Tibb Universitetində (ATU) Əməkdar elm xadimi, akademik Zərifə Əliyevaya həsr olunmuş xatirə tədbirində Universitetin rektoru, professor Gəray Gəraybəyli dünya şöhrətli oftalmoloq Zərifə Əliyevanın keçdiyi həyat yolu və həkimlik fəaliyyəti dövründəki müalicə üsulları barədə söhbət açıb.\nUniversitetin Oftalmologiya kafedrasının müdiri, professor Paşa Qəlbinur akademikin peşəkarlığı, ana qayğıkeşliyi, insan kimi nəcib və xeyirxah keyfiyyətləri barədə bəhs edərkən deyib: “Zərifə xanım təkcə oftalmologiya sahəsində deyil, deontologiya, tibbi etika barədə də çox maraqlı tədqiqatların müəllifi idi. Onun qələmə aldığı “Yüksək etimad” kitabı bu gün də həkimlərin stolüstü kitabıdır”.\nOftalmologiya kafedrasının dosenti Solmaz Əliyeva və rezidenti Fərid İskəndərov məşhur oftalmoloq-alimin elmi araşdırmaları, monoqrafiyaları, müalicəyə çətin tabe olan xəstəliklər sahəsində apardığı tədqiqatlardan bəhs ediblər. Onlar görkəmli professorun kitablarının bu gün də həkimlər üçün ən yaxşı vəsait olduğunu söyləyiblər.\nNəsimi Rayon İcra Hakimiyyətinin başçısı Asif Əsgərov xeyirxah və nəcib əməlləri ilə hələ sağlığında özünə əbədiyyət heykəli qoymuş görkəmli şəxsiyyət Zərifə Əliyevanın keçdiyi ömür yolunun sonrakı nəsillər üçün böyük örnək olduğunu qeyd edib, alimin xalqımız qarşısında misilsiz xidmətlərini xatırladıb.\nGörkəmli alimin mənalı həyat yolu\nBakı Dövlət Universitetində (BDU) görkəmli oftalmoloq, Əməkdar elm xadimi, akademik Zərifə Əliyevanın anadan olmasının ildönümünə həsr edilmiş tədbirdə əvvəlcə alimin ömür yolundan bəhs edən videoçarx nümayiş etdirilib.\nSonra universitetin rektoru Elçin Babayev çıxış edərək, tanınmış dövlət xadimi Əziz Əliyevin ailəsində dünyaya göz açan Zərifə Əliyevanın mənalı həyat yolu haqqında danışıb.\nAkademik Zərifə Əliyeva adına MOM-nin aparıcı elmi işçisi, tibb üzrə fəlsəfə doktoru Nübar Haşımova Azərbaycanda oftalmologiya sahəsində ilk qadın akademik olaraq elmi kadrların hazırlanmasında Zərifə xanım Əliyevanın böyük xidmətlərini vurğulayıb.\nTədbirdə BDU-nun Biologiya fakültəsinin III kurs tələbəsi, Zərifə Əliyeva adına təqaüdçü Məryəm Ramazanova və həmin fakültənin II kurs tələbəsi Cəvahir Hacıbabazadə çıxış edərək bildiriblər ki, hər bir azərbaycanlı gənc insanlara nur bəxş edən Zərifə xanım Əliyeva kimi savadlı, dünyagörüşlü olarsa, ölkəmiz daha böyük uğurlar qazanar.\nXalqın yaddaşında yaşayan şəxsiyyət\n2 nömrəli Bakı Baza Tibb Kollecində akademik Zərifə xanım Əliyevanın xatirəsinə həsr olunmuş tədbiri giriş sözü ilə açan kollecin direktoru Dilarə Məmmədəliyeva Zərifə xanımın beynəlxaq aləmdə yaxşı tanınan alim, həkim, ziyalı, ictimai xadim kimi fəaliyyətindən söz açıb.\nToplantıda çıxış edən Yasamal Rayon İcra Hakimiyyətinin başçısı Əziz Əzizov akademik Zərifə Əliyevanın Azərbaycan tibb elminin tarixində və xalqın yaddaşında hər zaman yaşayacağını vurğulayıb.\n“Göz xəstəlikləri” fənn müəllimi Aynur Səfixanova Zərifə xanımın həyat və yaradıcılığından bəhs edən məruzə ilə çıxış edib.\nSonda kollec tələbələrinin ifasında ədəbi-bədii kompozisiya səslənib, Zərifə xanım Əliyevanın ömür yoluna həsr olunan film nümayiş olunub.шаблоны для dle 11.2


Qubadakı kütləvi məzarlıqda muzey tikilməsinə vəsait ayrılıb - modern.az\n12 Noyabr 2009, 11:45 | ÖLKƏ\nQubadakı kütləvi məzarlıqda muzey tikilməsinə vəsait ayrılıb\n1918-ci ildə ermənilərin Qubadakı yerli dinc əhaliyə qarşı törətdikləri soyqırımının danılmaz sübutu olan kütləvi məzarlıqda muzey tikilməsi işinə başlanıla bilər. Qubadan olan deputat Yevda Abramov Modern.az saytına bildirib ki, bu ilin sentyabrında dövlət başçısı Qubada səfərdə olarkən kütləvi məzarlıqda muzeyin tikilməsi məsələsinin sürətləndirilməsi ilə bağlı müvafiq qurumlara göstəriş verib: “Muzeyin ilkin layihəsi hazırdır. Məndə olan məlumata görə, artıq Quba rayon İcra Hakimiyyəti layihənin ilkin variantını Prezident Administrasiyasına təqdim edib. Layihənin gerçəkləşməsi ilə bağlı birinci mərhələ üçün 1 milyon manata yaxın vəsait ayrılıb. Bu, təşkilati məsələlərin və bir neçə evin ərazidən köçürülməsinə xərclənəcək”.\nDeputat qeyd edib ki, bu muzey Xolokos muzeyinə bənzər bir muzey olmalıdır: “Prezidentin də tapşırığı belə oldu. Muzey yüksək zövqlə hazırlanmalıdır. Biz ermənilərin xalqımıza qarşı törətdiyi soyqırımı mütləq dünyaya çatdırmalıyıq”. Bu məzarlıq 1918-ci ildə ermənilərin yerli dinc əhaliyə qarşı törətdikləri soyqırımının danılmaz sübutudur. Məzarlığın ümumi sahəsi 514 kvadratmetrdir. Aparılan qazıntılar nəticəsində burada insan cəsədləri qalaqlanan iki quyu və iki arx aşkar edilib. İnsanların hamısının soyuq sılah və küt alətlərlə xüsusi qəddarlıqla qətlə yetirildiyi müəyyənləşdirilib. Ermənilər Qubada azərbaycanlılarla yanaşı ləzgiləri, yəhudiləri, tatları, avarları və digər etnik qrupların nümayəndələrini də amansızlıqla öldürüblər. Tədqiqat zamanı məzarlıqda 400-dən çox insan cəsədinin qalıqları aşkar edilib. Onlardan 50-dən çoxu uşaqlar, 100-dən çoxu qadınlar, qalanları isə əsasən yaşlı kişilərdir. Kütləvi məzarlıq 2007-ci ilin aprelində ərazidə torpaq işləri görülərkən aşkar edilib.\nRusiyada yaşayan yarasalarda koronavirus aşkarlandı 30 Oktyabr 2020, 08:38 Ermənistan 4 rayonumuzu artilleriya atəşinə tutur - Müdafiə Nazirliyi 30 Oktyabr 2020, 08:30 Düşmənin bu gecə məhv edilən texnikaların SİYAHISI 30 Oktyabr 2020, 08:20 Bu gecə döyüş əməliyyatları cəbhənin üç rayonunda davam edib - SON VƏZİYYƏT 30 Oktyabr 2020, 08:12 İstanbulda teleqüllə iki qardaş ölkənin bayraqlarının rəngində işıqlandırılıb 30 Oktyabr 2020, 07:26 Cəbhə gündəliyi: 29 oktyabrda nələr oldu... 30 Oktyabr 2020, 04:00 Qurban Qurbanovdan Rusiya TV-sinə: “Başlarına dəysin” 30 Oktyabr 2020, 01:01 Yaşayış məntəqələrinə atılan raketlər zərərsizləşdirildi 30 Oktyabr 2020, 00:44 ““Qarabağ”ın oyunu adama xoş gəlir” - Unay Emeri 30 Oktyabr 2020, 00:31 Zaxarova Azərbaycan və Ermənistan XİN rəhbərlərinin Cenevrə görüşünün detallarını açıqladı 30 Oktyabr 2020, 00:22 Bərdədə raket zərbələri yaşayış evlərinə endirilib - Xarici jurnalist - VİDEO 30 Oktyabr 2020, 00:10 Teledərslərin sabaha olan CƏDVƏLİ 29 Oktyabr 2020, 23:55 “Qarabağ” İstanbuldan xalsız qayıdır - YENİLƏNİB 29 Oktyabr 2020, 23:49 “Jonson&Jonson” Qarabağdakı terrorçu rejimi maliyyələşdirir? - FOTO 29 Oktyabr 2020, 23:28 Bakı Olimpiya Stadionu da Türkiyə bayrağına “büründü” - FOTO 29 Oktyabr 2020, 23:11 Cavabdeh şəxslər ədalət məhkəməsi qarşısında cavab verməlidir - Nazirlər 29 Oktyabr 2020, 22:56 “VICE News” da Bərdəyə kasetli raketlər atıldığını təsdiqlədi 29 Oktyabr 2020, 22:52 Türkiyədə koronavirusa yoluxanların sayı artır 29 Oktyabr 2020, 22:41 XİN-dən açıqlama: “...Rusiya Müdafiə Nazirliyi müstəsna rol oynayıb” 29 Oktyabr 2020, 22:28 Düşmən qüvvələri məhv edildi - VİDEO 29 Oktyabr 2020, 22:12 “Azərbaycan Ordusu Şuşanın 5 kilometrliyindədir” - ermənilər təşvişə düşdü 29 Oktyabr 2020, 22:04 Yenidən distant təhsilə qayıdırıq - Baş Nazirdən QƏRAR 29 Oktyabr 2020, 21:53 “Amnesty International”dən Bərdə ETİRAFI 29 Oktyabr 2020, 21:31 “Qarabağ” - “Vilyareal” matçında start heyətləri açıqlandı 29 Oktyabr 2020, 21:23 Azərbaycan və Türkiyə XİN rəhbərləri son prosesləri müzakirə etdilər 29 Oktyabr 2020, 21:17 GUAM Azərbaycan şəhərlərinin raket atəşinə tutulmasını pislədi 29 Oktyabr 2020, 21:02 Dinc əhalimizi atəşə tutan düşmən bölmələri darmadağın edilir - VİDEO 29 Oktyabr 2020, 20:46 Konstitusiya Məhkəməsindən Bərdə bəyanatı 29 Oktyabr 2020, 20:41 Atatürkün balıqçı meyxanəsindəki şəkilləri 29 Oktyabr 2020, 20:34 Heydər Əliyev Mərkəzinin binası üzərinə Türkiyə bayrağı proyeksiya olundu - FOTO 29 Oktyabr 2020, 20:23 Goranboy sakininin həlak olduğu evdən FOTOLAR 29 Oktyabr 2020, 20:17 Ermənistan bir gündə 98 hərbçisinin ölümünü etiraf etdi 29 Oktyabr 2020, 20:09 Yaşayış məntəqələrinə raket və aviasiya zərbələrinin endirilməsi xəbəri yalandır - Müdafiə Nazirliyi 29 Oktyabr 2020, 20:01 Özbəkistanın qadın şairləri İlham Əliyevə məktub yazdılar 29 Oktyabr 2020, 20:00 TƏBİB-dən bədbin proqnoz: “Yoluxma sayı yüksəlməyə doğru gedəcək” 29 Oktyabr 2020, 19:55


Lent.az | IKT - Şəkil çək, “Bakcell”dən “Samsung Galaxy S9” smartfonu qazan\n05 İyul 2018 / 14:05\nŞəkil çək, “Bakcell”dən “Samsung Galaxy S9” smartfonu qazan!\n“Bakcell” şirkəti abunəçilərinə “Samsung Galaxy S9” kimi super smartfon qazandıra bilər.\nİKT.lent.az-ın məlumatına görə, “Bakcell” özünün “Facebook” səhifəsində müsabiqə təşkil edib.\n“Sən bir gün belə olsun, öz həyatını internetsiz, sosial şəbəkələrsiz təsəvvür etmirsən? Əhvalını, təəssüratlarını şəkil vasitəsilə ifadə etməyə xoşlayırsan? Bəs bilirdin ki, bu məşğuliyyətin sənə “Samsung Galaxy S9” kimi super smartfon qazandıra bilər? “Bakcell”lə bu mümkündür!”\nBunun üçün isə sadəcə, “Bakcell”in elan etdiyi foto müsabiqəyə qoşulmaq lazımdır. Müsabiqənin şərtləri belədir:\n1. Kreativ şəkil çək, onu “Instagram”da olan maraqlı stikerlərdən istifadə edərək bəzə, şəkilin üzərinə #BakcellileDaimOnline heşteqi əlavə et və həmin heşteqi postunda qeyd edərək “Instagram” profilindən hər kəsə açıq şəkildə paylaş. Bağlı profillərdən paylaşılan şəkillər nəzərə alınmayacaq.\n2. Bizim @bakcell “Instagram” səhifəmizi izlə (“follow”).\n3. Ən azı 5 dostunu işarələyərək (tag ) müsabiqədə iştirak etməyə dəvət et. İşarələdiyin profillər biznes səhifələrə yox, real dostlarına məxsus olmalıdır.\n4. Müsabiqə 16.07.2018 tarixində saat 18:00-da bitəcək və qaliblər 17.07.2018 tarixində elan olunacaq. Qaliblər random.org saytı vasitəsilə şərtlərə əməl etmiş iştirakçılar arasından seçiləcək.\n5. Qeyri-etik, normalara uyğun olmayan şəkillərin sahibləri müsabiqədən kənarlaşdırılacaq.\n6. Müsabiqədə yalnız “Bakcell” abunəçiləri iştirak edə bilər.\n7. Saxta (feyk) profillər nəzərə alınmayacaq.\n8. Müsabiqə yalnız “Bakcell”in “İnstagram” səhifəsində (@Bakcell)keçirilir.\n1-ci yer (1 iştirakçı): SUPER PRIZ – “SAMSUNG GALAXY S9” smartfonu\n2-ci yer (50 iştirakçı): iyulun 20-də eksklüziv təşkil olunan “Qarışqa adam və arı” filminin qapalı seansına bilet.\n“Bakcell” şirkəti hər kəsə uğurlar arzulayır!


Fələstində vəziyyət daha da gərginləşib\nFələstinin təhlükəsizlik qüvvələrinə rəhbərin təyin edilməsi Həmasın başçılıq etdiyi hökumətlə onun rəqibi Fəth Partiyası arasında ciddi mübahisələrə yol açıb. Bununla bağlı Fələstindəki vəziyyət daha da gərginləşib.\nHəmas qayda-qanunu bərpa etmək üçün özünün yüksək rütbəli yaraqlısı Camal Əbu Samhadananı təhlükəsizlik qüvvələrinə başçı təyin edir. Qeyd edək ki, İsrail ölkəsinə edilən bir sıra qanlı hücumnarın məsuliyyətini Camal Əbü Samhadananın üzərinə atır və onun adı İsrailin axtarış siyahısında .\nƏbü Samhadananın 2003-cü ildə Qəzzə Zolağında Birləşmiş Ştatlar diplomatlarının maşın karvanına edilən hücuma məsuliyyət daşıdığına inanılır. Əməliyyatda maşın karvanını qoruyan Amerika əsgərlərindən 3-ü həlak olmuşdu.\nPrezident Mahmud Abbas isə Əbü Samhadananı Təhlükəsizlik qüvvələrinə başçıl təyin edilməsini qeyri-qanuni adlandıraraq, qərarı ləğv edib. Lakin Həmas onun təyinatına təkid edir, cənab Abbası isə İsrail və Birləşmiş Ştatlarla əməkdaşlıqda təqsirləndirir. Fəth Partiyasına sadıq olanlar təşkil etdikləri etiraz nümayişdə Həması ölkədə vətəndaş müharibəsinə başlamaqda ittiham ediblər.


Paşinyan yeni baş qərargah rəisinin təyinatını təsdiqlədi - Pia.az\nArtak Davtyan Ermənistan silahlı qüvvələrinin baş qərargahının rəisi təyin edilib.\n“İnterfaks”ın məlumatına görə, bu barədə Ermənistanın baş naziri Nikol Paşinyan bəyan edib.\nO bildirib ki, prezidentin baş nazir tərəfindən təqdim edilmiş təyinat haqqında fərman layihəsini imzalamadığını və Konstitusiya məhkəməsinə müraciət etmədiyini nəzərə alaraq, Artak Davtyan qanunla bu vəzifəyə seçilmiş sayılır.\nXatırladaq ki, martın 18-də vəkili Artur Ovannisyan Ermənistan İnzibati Məhkəməsi tərəfindən Onik Qasparyanın şikayətinin təmin olunduğunu və baş qərargah rəisi kimi səlahiyyətlərinin icrasını davam etdirəcəyini demişdi.\nBaş nazirin ofisindən isə bildirilmişdi ki, Qasparyanın məhkəmə tərəfindən şikayətinin təmin olunması onun vəzifədə qalmasını təmin etmir, çünki istefa proseduru ölkə konstitusiyası ilə tənzimlənir.(oxu.az)


Mətbuat Şurasından film müsabiqəsi\nMətbuat Şurasından film müsabiqəsi Hadisə\n13 Oktyabr 2014 17:55\nAzərbaycan Mətbuat Şurası 2014-cü ilin noyabrında Şəki şəhərində Azərbaycanın tanınmış kinorejissoru, kinooperatoru, ssenaristi, respublikanın xalq arsisti Rasim Ocaqovun xatirəsinə həsr edilən sənədli filmlər festivalı keçirəcək.\nMüsabiqənin məqsədi həyatın müxtəlif sahələrinə aid düşündürücü, tamaşaçıları ictimai əhəmiyyət daşıyan problemlərin həllinə istiqamətləndirən ekran əsərlərinin çəkilişinə töhfə vermək, mövcud istiqamətdə araşdırmaçı yaradıcılıq dəst-xəttini stimullaşdırmaqdır.\nQiymətləndirmə Mətbuat Şurasının yaratdığı və tərkibi tanınmış kino mütəxəssislərinin və jurnalistlərin daxil olduğu Münsiflər Heyəti tərəfindən aparılacaq.\nTəqdim olunmuş sənədli filmlər bir neçə nominasiya üzrə mükafatlandırılacaq. Bunlar aşağıdakılardır:\nƏn yaxşı mövzu seçimi\nƏn yaxşı ssenarist işi\nXüsusi mükafat - 1 film\nMükafatlar noyabrın 25-də Şəki şəhərində keçiriləcək və Rasim Ocaqovun xatirəsinə həsr olunacaq sənədli filmlər festivalında təqdim ediləcək.\nMüsabiqəyə 40 dəqiqəyə qədər davamiyyət müddəti olan filmlər buraxılacaq. Qəbul 15 oktyabr 2014-cü il tarixdən 15 noyabr 2014-cü il tarixədək hər gün saat 10.00-dan 17.00-dək Azərbaycan Mətbuat Şurasının ofisində aparılacaq.\nTəqdimat zərfinə əlavə olunmalıdır:\nFilmin qısa məzmunu barədə bildiriş;\nTəqdim edən şəxsin tərcümeyi-halı;\nTəqdim edən şəxsin şəxsiyyət vəsiqəsinin surəti.


24-11-2017 | 11:35\nAzərbaycanın Litvadakı səfirliyinin təşkilatçılığı ilə paytaxt Vilnüsdə “Əli və Nino” filminin təqdimatı keçirilib.\nSəfirlikdən bildiriblər ki, Litva Milli Kitabxanasının kino zalında təşkil olunmuş təqdimat mərasimdə parlamentin üzvləri, Xarici İşlər Nazirliyinin əməkdaşları, səfirlər, incəsənət xadimləri, diplomatik korpusun və şəhər ictimaiyyətinin nümayəndələri, jurnalistlər və bu ölkədə təhsil alan azərbaycanlı tələbələr iştirak ediblər.\nTədbirdə çıxış edən səfir Həsən Məmmədzadə Heydər Əliyev Fondunun dəstəyi ilə ərsəyə gəlmiş ekran əsərinin Azərbaycan xalqının müstəqillik uğrunda mübarizəsindən və gələn il 100 illiyini qeyd edəcəyimiz müsəlman Şərqində ilk demokratik respublikanın - Azərbaycan Xalq Cümhuriyyətinin yaranmasından bəhs etdiyini vurğulayıb.\nSəfir azərbaycanlı Əli ilə gürcü qızı Nino arasında yaranmış sevgi münasibətindən və onların müstəqil Azərbaycan uğrunda həmrəyliklərindən bəhs edilən filmin Litvada təqdimatını əlamətdar hadisə adlandırıb, bunu 2010-cu ildə Litva dilinə tərcümə edilmiş eyni adlı əsərin (“Ali ir Nino” kitabı) məntiqi nəticəsi kimi qiymətləndirib.\nDini və etnik fərqlərə baxmayaraq, Əli və Ninonun çətinliklərə sinə gərib ailə qurması, Vətənin müdafiəsi uğrunda birgə mübarizəyə qalxması izləyicilər tərəfindən maraqla qarşılanıb.\nFilmin nümayişindən sonra Azərbaycanın milli şirniyyatları və nar şərabları nümunələri qonaqlara təqdim edilib.\nFilmin Litvanın digər şəhərlərində də nümayişi nəzərdə tutulur.


Dentsiz sərt Shell İnşaat\nDumanlı pulsuz qalxan\nTənzimlənən və çıxarılan qalxan\nDik tənzimləmə sistemi\nLowe profil dizaynı\nCE EN1077 sertifikatı\nQar, konki və gəzinti kaskası üçün mövcuddur.\nModel nömrəsi Xizək dəbilqəsi-V01S\nSeçimləri genişləndirin Çıxarıla bilən qalxan, dumansız qalxan\nKəmər Yüngül polyester\nAşağı profilli, skeytdən ilhamlanan dəbilqə, enjeksiyon qabığı kateqoriyamızın öncüsü oldu və sərbəst dostlarımıza parkdakı boruya qədər dağın hər yerində irəliləmələrini itələmək üçün inanılmaz bir seçim təqdim etdi. Enjeksiyon qabığı konstruksiyası, dəbilqənin sürüşmə, tullanma, yürüyüş və səyahətin yaxın gələcək təsirlərinə qarşı xüsusi təyinatlı olması deməkdir; bu təsir edici EPS laynerinə və düzgünlüyünə görədir. nəticə həm yüksək həm də aşağı enerji təsirlərini idarə etmək qabiliyyəti ilə günümüzün ən tələbkar sərbəst sürücülərinin ehtiyaclarına cavab verən mükəmməl bir rahatlıq, davamlılıq və qabaqcıl dizayn balansıdır. İnkişaf etmiş qəliblənmiş texnologiyaya əlavə olaraq, qar dəbilqəsi təmiz, gözəgörünməz görünüşlər və qəşəng super sərin dolğu və uyğun sistemlə yanaşı çıxarıla bilən qulaq yastıqları da təqdim edir.\nYüksək təsirli sərt qabıq dəbilqəni qəzadan və ya daş daşından qoruyur, mühəndis ABS plastik materialdan istifadə edərək çox dayanıqlı xüsusiyyətlərə sahib olduğumuz üçün hər zaman yüksək keyfiyyətli dəbilqə ilə təhlükəsizliyimizi qoruyuruq. İnkişaf etmiş qəlibləmə prosesindən gələn EPS layner yüngül, lakin baş qoruması üçün çox güclüdür. EPS ilə sərt qabıq arasında mükəmməl bir uyğunluq təklif etmək üçün EPS astarının xaricindəki həndəsə kanallarını dizayn etdik ki, bu da dəbilqəni istehsaldan və keyfiyyətcə yaxşı birləşdirir, xarici kanallar xarici fəaliyyətlər üçün hava axını və soyutma gücünə kömək edir.\nXizək dəbilqəsi yüksək səviyyəli qulaq yastığı ilə təchiz olunmuşdur, fırça neylon daxili qulaq yastığı dəriyə qarşı çox rahat bir toxunuş təmin edir və soyuq vəziyyətdə üzünüzü istiləşdirir, qulaq yastığının moda xarici panelini də dizayn etdik və yüksək keyfiyyətli tikişlə birləşdirdik. texnologiya, ayrıca qulaq yastığının fərqli materiallarla (dəri, mum kətan və süet materialı) və xarici yastıq geometrilərini (çox panel inteqrasiyası, TPU təbəqəli istilik presi kimi) çox yaxşı görünüşlər yaradan və ləzzətləndirən xüsusi seçim variantlarını təqdim etdik. qar yağır.\nGeniş örtüklü rahatlıq yastığı və uyğun sistem yastığı təminatçısı axşam yeməyi rahat hiss və baş qoruması tamamilə. İstehlakçının bir əlli rezinləşdirilmiş kadranla uyğunluğu tənzimləyə biləcəyi şaquli dönmə uyğunlaşdırma sistemini də qurduq, tənzimləyici istehlakçının mükəmməl uyğunlaşma üçün ən uyğun sistem mövqeyini seçə biləcəyi üç şaquli mövqeyi təmin edir ki, bu da sizin üçün çox əlverişlidir.\nƏvvəlki: Freestyle Ski & snowboard dəbilqəsi V10ski\nNövbəti: Xizək dəbilqəsi və uşaqlar V01Kid\nBluetooth Snowboard Kask\nAşağı profilli Snowboard dəbilqəsi\nMips Snowboard Kask\nCasus Qar Dəbilqə


"Pandemiya şəraitində reallaşdırılan tədbirlərin miqyası kifayət qədər genişdir"\n"Pandemiya şəraitində reallaşdırılan tədbirlərin miqyası kifayət qədər genişdir" MÜSAHİBƏ\n4 İyun 12:21 | 840\nSİA Milli Məclisin deputatı, YAP Ağdaş rayon təşkilatının sədri Cavid Osmanovun yap.org.az-a verdiyi müsahibəni təqdim edir:\n- Cavid müəllim, pandemiya şəraitinin davam etməsinə baxmayaraq, ölkəmizin iqtisadiyyatı öz dayanıqlılığını qoruyub saxlamaqdadır. Bu reallığı hansı amillərlə izah edərdiniz?\n- Məlumdur ki, koronavirus pandemiyası dünya ölkələrinin sosial-iqtisadi həyatına çox ciddi təsir etməkdədir. Belə bir şəraitdə Azərbaycanın pandemiyanın yaratdığı çətinlikləri sırf daxili imkanlar hesabına qarşılaması təqdirəlayiq haldır. Bu da son 16 ildə ölkəmizdə Prezident İlham Əliyevin rəhbərliyi ilə aparılan məqsədyönlü siyasətin məntiqi nəticəsidir. Ötən illər ərzində respublikamızın həyatı uğurla reallaşdırılan islahatlarla səciyyələnib. Aparılan islahatlar sayəsində ölkəmizdə iqtisadi inkişaf üçün bütün şərtlər təmin olunub. Bilirsiniz ki, Azərbaycan bəhs olunan dövrdə ümumi daxili məhsul istehsalını 3,4 dəfə genişləndirməklə dünya üzrə ən dinamik iqtisadi inkişaf templərinə malik olan ölkələr sırasında yer alıb. Paralel şəkildə, ölkəmizin strateji valyuta ehtiyatları artırılıb.\nVaxtında yaradılan güclü “təhlükəsizlik yastığı” indiki pandemiya şəraitində meydana çıxan çağırışları qarşılamağa imkan verir. Əlamətdar haldır ki, pandemiya şəraitində respublikamızda böyük həcmlərdə maliyyə vəsaiti ayrılaraq genişmiqyaslı səhiyyə tədbirləri həyata keçirilir. Respublikamızda pandemiya şəraitində heç bir sosial layihə ixtisara salınmayıb.\nÖlkəmizdə pandemiyaya qarşı mübarizə çərçivəsində reallaşdırılan tədbirlərin böyük bir qismi iqtisadiyyatın müxtəlif istiqamətlərini əhatə edir. Respublikamız pandemiya şəraitində iqtisadi subyektlərin dəstəklənməsi, o cümlədən də əməkhaqlarının və iş yerlərinin qorunması proqramlarının icrasına böyük həcmlərdə maliyyə vəsaiti yönəldir. Prezident İlham Əliyev bildirib ki, biz qeyri-formal məşğulluqla mübarizə aparırıq və ciddi tədbirlər görmüşük. Təkcə bu il işçilərlə şirkətlər arasında 100 mindən çox müqavilə imzalanıb.\nHazırda ölkəmizdə iqtisadiyyatın pandemiyadan zərər çəkən sahələrində çalışan muzdlu işçilərə və mikrosahibkarlara dəstək proqramı uğurla reallaşdırılır. Bu proqram təxminən 600 min insanı əhatə edir. Nazirlər Kabinetinin təsdiqlədiyi Tədbirlər Planının iqtisadi artıma və sahibkarlığa dəstək istiqaməti üzrə bir neçə sahənin maliyyələşdirilməsi həyata keçirilir. O cümlədən, pandemiyadan zərər çəkmiş sahələrdə çalışan muzdlu işçilərin əməkhaqlarının ödənilməsi üçün dövlət büdcəsindən 69 milyon 119 min manat, fərdi (mikro) sahibkarlara maliyyə dəstəyinin göstərilməsi üçün 55 milyon 637 min manat vəsaitin ayrılması təmin edilib. Sahibkarlığın İnkişafı Fonduna sahibkarlıq subyektlərinə bank kreditləri üzrə dövlət zəmanətinin verilməsi və kredit faizlərinin subsidiyalaşdırılması məqsədilə 35 milyon manat ödənilib. Tədbirlər Planında nəzərdə tutulduğu kimi, iqtisadiyyatın həyati vacib sərnişindaşıma sahəsinə də maliyyə dəstəyi göstərilir.\nBütün bunlar göstərir ki, pandemiya şəraitində milli iqtisadiyyatımızın dəstəklənməsi məqsədilə reallaşdırılan tədbirlərin miqyası kifayət qədər genişdir. Prezident İlham Əliyevin bilavasitə rəhbərliyi ilə həyata keçirilən bütün bu dəstək tədbirləri pandemiya şəraitində milli iqtisadiyyatımızın sabitliyinin və funksionallığının qorunmasına, eyni zamanda, postpandemiya dövründə yeni iqtisadi modelin tətbiqinə real zəmin yaradılmasına hesablanıb.\n- Ölkəmizdə qeyri-enerji sektorunun inkişafı istiqamətində atılan addımlar hansı səviyyədədir?\n- Ötən illər ərzində respublikamızda iqtisadiyyatın neftdənkənar sahələrinin imkanlarının genişləndirilməsi dövlət siyasətinin prioritet istiqamətini təşkil edib. Təsadüfi deyil ki, cari ilin 4 ayında milli iqtisadiyyatımızda ən yaxşı inkişaf göstəricisi 16 faiz olmaqla məhz qeyri-neft sənayesində qeydə alınıb. Yeri gəlmişkən, Davosda region üzrə Dördüncü Sənaye İnqilabının regional habının yaradılması üzrə sənədin imzalanması Azərbaycanın sənaye inkişafı sahəsində səylərinin yaxşı qiymətləndirilməsinin təsdiqidir. Prezident İlham Əliyev də çıxışlarında müasir dövrdə Azərbaycanın texnoloji yeniliklərə əsaslanan fəal sənaye inkişafının zəruriliyini vurğulayıb.\nAzərbaycanda iqtisadiyyatın neftdənkənar sahələrinin inkişafından danışarkən, son illərdə ölkəmizdə elektrik enerjisinin istehsalının əhəmiyyətli dərəcədə artmasının önəmini ayrıca qeyd etmək lazımdır. Qısa müddətdə respublikamızın elektrik enerjisini idxal edən ölkədən bu sahədə ixracatçı ölkəyə çevrilməsi qürurverici haldır. “Azərenerji” ASC minimum 600 meqavat səviyyəsində mövcud elektrik enerjisi stansiyalarının məhsuldarlığını artırmağa nail olub və bu proses davam edir. Qafqazda ən böyük olan Mingəçevir elektrik stansiyası tamamilə bərpa olunub. Azərbaycanda hazırda bərpa olunan enerji mənbələri üzərində fəal şəkildə iş aparılır. Bu sahədə ümumi enerji hasilatının həcmi 400 meqavata çatacaq.\nNeftdənkənar iqtisadiyyatın inkişafına güclü siyasi iradə göstərən Azərbaycan həmçinin özünün nəqliyyat-tranzit imkanlarını genişləndirməyi hədəfləyib. Son illərdə reallaşdırılan önəmli layihələr sayəsində respublikamız regionun mühüm nəqliyyat qovşağına çevrilib.\nArtıq Avropadan Asiyaya və əks istiqamətə gedən yüklər Azərbaycan üzərindən daşınır. Respublikamız özünün nəqliyyat infrastrukturunun imkanlarını daha da genişləndirmək niyyətindədir.\n- Gündəmdə olan digər məsələ sosial şəbəkələrlə bağlıdır. Bu sahədə hüquqi tənzimləmə işlərinin həyata keçirilməsinin zəruriliyi cəmiyyətimizdə geniş müzakirə olunmaqdadır. Buna münasibətiniz necədir?\n- Əlbəttə ki, bu reallıq qaçılmazdır. Ümumiyyətlə, sosial şəbəkələrin bu gün insan həyatının ayrılmaz bir hissəsinə çevrilməsi danılmaz faktdır. Bütün bunların fonunda sosial şəbəkələrin fəaliyyətinin hüquqi müstəvidə tənzimlənməsi məsələsi olduqca aktualdır. ABŞ Prezidentinin bu barədə verdiyi qərar bu aktuallığı daha da gücləndirir.\nBilirsiniz ki, istənilən ölkədə sosial şəbəkələr azaddır və bu azadlıqdan sui-istifadə halları da kifayət qədərdir. Əgər internet üzərindən terrora, müharibəyə, qarşıdurmaya, vətəndaşlara təhqir çağırışları varsa, eyni zamanda ictimaiyyətə başqa formada fikirlər çatdırılırsa və bu da çaşqınlıq yaradırsa, bunun qarşısı alınmalıdır.\nAzərbaycanın müstəqil siyasət yürüdən güclü dövlət kimi beynəlxalq arenada nüfuzunun artması anti-Azərbaycan və ermənipərəst dairələri narahat edir, ölkəmizə qarşı qarayaxma kampaniyaları təşkil olunur. Antimilli ünsürlər məhz sosial şəbəkələrin yaratdığı belə qeyri-qanuni imkanlardan istifadə edərək Azərbaycana, dövlətçiliyə qarşı yalan, böhtan, təhqir dolu fikirlər səsləndirirlər. Azərbaycan dəfələrlə xarici anti-Azərbaycan qüvvələrinin sosial şəbəkələr, onlayn platformalar vasitəsilə qərəzli kampaniyalarına məruz qalıb, ölkəmizə qarşı ardıcıl terror çağırışları indi də davam edir. Sosial şəbəkələrlə bağlı beynəlxalq səviyyədə universal normativ hüquqi aktların hazırlanması və tətbiqi ilə bağlı müzakirələr getdiyi, ayrı-ayrı ölkələrdə qanunlara əlavələr olunduğu, yeni qanunların qəbuluna hazırlıqlar getdiyi bir vaxtda Azərbaycan da bu prosesdən kənarda qalmamalı və məsələ ilə bağlı müvafiq qanunvericilik bazası formalaşdırılmalıdır.


Kamran Ağayev: "Vaxtilə mənə qardaş deyənlərin maskaları cırıldı" - MÜSAHİBƏ » Sportnet.az\nTarix: 19-06-2020, 21:08 Baxış sayı: 1 952 Bölmə: Futbol / Milli komanda / Müsahibə / Slider / Qırmızı\nAzərbaycan millisinin sabiq qapıçısı, son olaraq "Keşlə"nin formasını geyinmiş Kamran Ağayev "Futbol+" qəzetinin suallarını cavablandırıb.\n- Bu, məndən asılı olan şey deyil axı, deyim bu səbəbdən futboldan uzaqlaşdım. Ötən mövsümün sonuna 5 tur qalmış əlim sındı. Bir var sınmaq, bir də var əcaib vəziyyətə düşmək. Sümük sınıb üzə çıxmışdı. Həmin vaxt şərəfini qoruduğum klub məni xəstəxanaya çatdırdı. Və bununla da hər şey bitdi. Ondan sonra heç kim durumumla maraqlanmadı ki, vəziyyət necədi. Gips 40 gün qalmalıydı, ancaq sümük əyri bitmişdi deyə, yenidən sındırıb gipsə qoydular. Fürsətdən istifadə edib gənc futbolçulara üzümü tutub demək istəyirəm: nə qədər ki, futbol oynayırsız, sizə maraq var, müqavilə təklif edirlər, heç kimi və heç nəyi nəzərə almadan özünüzü düşünün, gələcəyinizi fikirləşin. Bu yaxşı qardaşdı, bu klub rəsmisi ürəkdi, filankəs canlara dəyən oğlandı, ona görə nədəsə güzəştə gedim, nəyisə bağışlayım deməyin. Sırf özünüzün gələcəyinizi nəzərə alıb şərtlərinizi diqtə edin. Çünki mən öz timsalımda son bir ildə çox şeyləri gördüm. Fiziki zərbə öz yerində, futbolda zədə qaçılmazdı, mənəvi cəhətdən ağır zərbələr aldım. Vaxtilə mənə qardaş deyənlərin, zədəli olan vaxt qapıma dərman gətirənlərin, “sənsiz bizim bir günümüz olmasın” söyləyənlərin maskaları cırıldı, əsl simaları göründü. Kimin kim olduğunu bu arada gördüm.\n- Bu gün səninlə “Neftçi baza”da görüşürük. Futbolsusz qaldığım vaxtda tez-tez bura gəlirəm, veteran futbolçularla görüşüb çay içirik, söhbət edirik. Futbol oynadığım dönəmdə belə şeylərə fikir vermirdim. Özün də görürsən ki, burda kimlər var. Bu adamlar, illərini futbola həsr edənlər işsiz qalıblarsa, mənə nə edəcəklər? Ola bilsin, bizim futbol oynamış, illərini bu sahəyə qurban etmiş veteranlarımız ingilis dilini bilmirlər. Amma onların təcrübəsindən yararlanmaq ki olar. Bu insanlar Xarici Dillər Universitetinə qəbul olunmaq istəmirlər, onlara iş lazımdı. Bizdə hər şey fərqlidi. Həyatında bir dəfə böyük futbol oynamayan, həyəcanın, stresin nə olduğunu bilməyənlər guya ölkə futbolunun inkişafına çalışırlar. Ay qardaş, siz bilmirsiz axı tərli mayka nədi, zədə necə olur, oyundan öncə futbolçu hansı hissləri keçirir, qələbə sevinci nə olan şeydi, məğlubiyyətin acısını necə çəkirsən... Adlı-sanlı veteranlarımıza diqqət ayırmayanlar mənə nə diqqət göstərəcək? Heç olmasa, Gürcüstana baxın. Federasiyanın binasına girəndə qarşına ancaq vaxtilə futbol oynamış şəxslər çıxır. Bizdə isə əksinədi, AFFA-nın binasında assosiasiyada işləyən veteran futbolçu görənə mükafat düşür. Olmaz belə, kadr seçimində bu qədər yanlışlıq olmaz.\n- Son bir ildə iki dəfə Elxan Məmmədovla görüşmüşəm. Üçüncü dəfə isə belə görüş olmayacaq. Çünki özüm istəmərəm ki, onunla üz-üzə gəlim. Mən ondan pul, bəziləri kimi klub tapmasını istəmədim. Şükür Allaha, futbol oynadığım dönəmdə gələcəyim üçün nəsə etməyi bacarmışam, güzaranımdan şikayətçi deyiləm. Məmmədovdan yeganə xahişim məşq etmək üçün mənə müəyyən şəraitin yardılması idi. Lakin... Bilirsən, çox şey danışmaq istəyirəm və danışacam da. Yaxın vaxtlarda mətbuat konfransı keçirməyi qərarlaşdırmışam. Ayrı-ayrılıqda jurnalistlərin suallarını cavablandırmaqdansa, düşünürəm ki, hamısını bir araya gətirib bütün suallara cavab verim. Orda hər şeyi açıb danışacam, son iki ildə başıma gələn oyunları ictimaiyyətə açıqlayacam. Orda deyəcəm ki, Portuqaliyaya necə getdim, mənim ora yollanmağım kimlərə divident qazandırdı. Çoxları məni Portuqaliyada qalmamağıma görə qınayır. Ancaq heç kim bilmir ki, “Boavişta”da aldığım maaş mənim yarım aylıq xərclərimi qarşılayırdı. Heç kim bilmir ki, mən orda hansı şəraitdə qalırdım. Mənə deyirdilər ki, səbrli ol, növbəti ildə daha yaxşı kluba gedəcəksən, hər şey daha yaxşı olacaq. Ancaq bütün bunların hamısı boş söz-söhbət idi. AFFA-da oturanlara o lazım idi ki, kimin və ya kimlərinsə qarşısında hesabat verərkən “Kamran Portuqaliyada çıxış edir, filankəs digər Avropa ölkəsində oynayır” desinlər. Bizim, mənim üzərimdən özlərinə gün ağlayırdılar. Həmin vaxt mətbuata nəsə açıqlama verəm kimi də “belə açıqlama vermə” deyirdilər. Mənə “xasiyyəti pisdi, çox danışır” deyirlər. Bəli, heç vaxt haqqı nahaqqın ayağına verməmişəm. Buna görə də həmişə pis olmuşam. Mən futbolun o üzünü də görmüşəm, “gül vaxtını” da. Şlanqdan gələn su ilə çimib, “pirojki” yediyimiz vaxt da olub, yaxşı pul qazandığımız dönəm də. Ancaq hər iki dönəmdə düz danışmağı sevmişəm. Elə olub ki, şərəfini qoruduğum klublarda öz maaşımdan əməkhaqqı az olan oyunçularımıza yardım etmişəm ki, futboldan küsməsinlər. İndi həmin adamlar da mənimlə əlaqə saxlamırlar. əslində buna ehtiyacım da yoxdu. Ancaq onların keçmişlərini belə tez unutmaları mənə yer edir. Karyeramın pik vaxtında hər kəs deyirdi ki, Kamran mənim yetirməmdi, onu Azərbaycan futboluna mən bəxş etmişəm. İndi hardadı həmin dırnaqarası mütəxəssislər? Niyə biri zəng vurub maraqlanmır ki, yetirməm dediyi oğlan hardadı, nə iş görür? Mən futbola pula görə gəlməmişdim. Bizim vaxtımızda heç belə şeylərə diqqət verən də yox idi. Bizimki topa, bu oyuna olan sevgi idi. Və indiyə qədər də bu sevgi davam edir, belə başa düşürəm ki, heç vaxtda bitməyəcək. Mən futbol oynamışam, futbolla oynamamışam. Ancaq görürəm ki, AFFA-da oturanların çoxu məhz futbolla oynamaq üçün bu sahəyə üz tutublar. Bu qədər adlı-sanlı veteranlarımızın işsiz qaldığı vaxtda futboldan bixəbərlərin ora yığışması görünür, kimlərəsə sərf edir. Buna görə də futbolumuz nəinki inkişaf edir, heç yerimizdə də saymırıq. Hər gün böyük addımlarla geriyə qayıdırıq.\n- Ruslan Əmircanovla dost olduğumu hamı bilir. O həmişə yanımda olub. Onunla ömrümün sonuna kimi bir yerdə olacam. Veteranlar İttifaqının rəhbəri Oqtay Abdullayev daim əlaqə saxlayıb, bu gün də məşq etməyim üçün rəhbəri olduğu idman kompleksində şərait yaradıb. Bir də Qurban Qurbanovun adını çəkərdim. Bunu bəlkə də çoxları bilmir, ancaq Qurban müəllim ötən il mənə zəng vurub görüşmək istədiyini söylədi. Özlüyümdə “nə deyəcək” fikirləşib onunla görüşə yollandım. Açığı, ağlımdan başqa şeylər keçirdi. Ancaq həmin vaxt Qurban müəllim “Kamran, nə fikirləşirsən” dedi. Onda heç Asmir Beqoviçlə anlaşmamışdlar. Başa düşdüm ki, məni “Qarabağ”da görmək istəyir. Ancaq mən də kişiliymə sıxışdırıb “gələrəm” demədim. Özünə də dedim ki, əlim hələ gipsdədi və gipsin açılması 5 ay çəkəcək. Ondan sonra optimal formaya düşmək üçün də minimum 3 ay gərəkdi. Yalandan komandada yer almaq istəmədim. Qurbanov futbolun incəliklərindən xəbərdar olan biri kimi durumumu yaxşı başa düşürdü, buna baxmayaraq, mənə jest etdi. Söhbətimizin sonunda “nə kömək lazım olsa, de, çəkinmə” söyləyib ayrıldı. Həmin an az qala göz yaşlarıma sahib çıxa bilməyəcəkdim, çox dolmuşdum. Belə insanların qədrini bilmək, onlara yol açmaq lazımdı. Karyeram ərzində bir neçə dəfə “Qarabağ”da oynamaq şansım olub. Rəşad Sadıqov vasitəsi ilə mənə mesaj göndəriblər. Lakin hər dəfə də təklifləri geri çevirmişəm. Sonuncu dəfə Qurban müəllimin vəziyyətimi bilə-bilə özünün mənimlə söhbət etməsi bu insanın necə böyük ürəyə sahib olmasının göstəricisidi. Özüm-özümdən utandım ki, yaxşı vaxtlarımda imtina etmişəm, çətin anda yenə o yanımda oldu, mənə diqqət ayırdı.


İqbal Ağazadə: Araz Əlizadəyə oxşamasınlar\nadmin 10:13 / 23 Dekabr 2019\nÜmid partiyasının sədri, keçmiş deputat İqbal Ağazadə özünün feysbuk səhifəsində 35 saylı Xətai 3- cü seçki dairəsindən Rauf bəyin namizədliyini irəli sürməsindən seçici rahatsızlığından münasibət bildirib. Müstəqil. Az həmin münasibət-müraciəti olduğu kimi yayınlayır:\n“Dəyərli dostlar, əziz partiyadaşlar. 35 saylı Xətai 3- cü seçki dairəsindən Rauf bəyin namizədliyini irəli sürməsi çoxlarınızda emosiya və aşırı təpki yaradıb. Hamınızı anlamağa çalışıram, reaksiyalarınıza və düşüncələrinizə hörmətlə yanaşıram. Lakin…\nBizim mücadilə və mübarizəmiz dəyərlər və qanunlar üçündür. Biz bu ölkədə dəyərlərin və hüququn aliliyi naminə hər şeyimizdən keçməyə hazırıq. Hüquq Rauf bəyə haqq verir ki, istənilən dairədən namizədliyini verib mübarizə aparsın. Passiv seçki hüququndan istifadə etməyə kimsəyə qadağa qoymağa nə mənim, nə də sizin haqqınız yoxdur.\nTəəssüf edirəm ki, həm sizlər, həm də Rauf bəyi müdafiə edənlər ifrata vararaq bir- birinizi kiçiltməyə çalışırsınız. Etməyin.\nƏziz partiyadaşlar, dostlar. Biz seçicidən səs almaq istəyirik. Və əminəm ki, alacağıq. Bunu hər kəs bilir, şübhə edənlər də həm təbliğat, həm də səsvermə günü bir daha şahid olacaqlar. Mən heç vaxt başqa dairədən namizədliyimi verməmişəm. Haqqım tanınanda da, tanınmayanda da bu dairənin seçicilərinə üz tutmuşam. Ənənəmə bu dəfə də sadiq qaldım.\nRauf bəylə şəxsi münasibətlərimizdən dolayı sizlər onun namizədliyini bu dairədən verməsinə aqressiv yanaşır, mənim heç zaman o namizəd olduğu dairədən iddia ortalığa qoymayacağımı bildiyiniz üçün emosional davranırsınız. Doğrudur, mən heç vaxt Rauf bəyin dairəsindən – həm də həmişə iddialı olduğu, onun daima ordan verdiyini bildiyim dairədən – namizədliyimi verməzdim. Bu mənim prinsiplərimdir. Ona görə yox ki, kiməsə uduza biləcəyimi güman edirəm, əsla. Sadəcə dəyərlərə sayğımın ifadəsi belədir.\nLakin mən beləyəmsə hamını mənim kimi olmağa da məcbur etməyə nə mənim, nə də sizin haqqınız yoxdur. Mən bütün iddialıları bu dairəyə dəvət edirəm, gəlsinlər namizəd olsunlar, yarışsınlar. Seçici səsi almaq üçün mübarizə aparsınlar.\nLakin Araz Əlizadəyə oxşamasınlar.\nUduzanda kişi kimi etiraf etsinlər, xalqın səsinə haram qatmasınlar, hətta uduzanda mandatı onlara verən tapılsa belə imtina etməyə vicdanları olsun.\nNamizəd olan hər kəsə, o cümlədən Rauf bəyə uğurlar arzulayıram.\nHəmişəki kimi dəstək ola bilməyəcəm, əziz Rauf bəy. Lakin seçki texnologiyalarını bilən adam kimi seçki qərargahınıza məsləhətlərimi əsirgəmərəm. Mən olduğum yerdə dəyərlər heç zaman pozulmayıb, bir ömür də belə olacaq – Mənə münasibətdən asılı olmayaraq.\nP. S. Bir gün yenicə əməkdar artist adı alan müğənnilərdən biri mərhum sənətkarımız Habil Əliyevə deyir ku, bəs mənə də əməkdar artist adı verdilər. Habil müəllim deyir ki, onlar verdi, verdi, bəs sənin abrına nə gəldi ki götürdün? İndi namizəd olanlar bir də bunu düşünsünlər, xalq səs vermirsə nəyisə götürməyin, daşıya bilməyəcəksiniz.”\n← Dünya Müsəlman Alimlər Birliyi bəyanat yaydı: Ləğv edilsin!\nİlqar Fəhminin “Mənəm mən” mistik-psixoloji dramının premyerası olacaq →


Qasim Suleymanı: `Əlinizdə nə varsa məhv olacaq`\nİyul 26, 2018\nİranın ərəb dilində nümayiş etdirdiyi Əl-Aləm televiziyası İranın İnqilab Keşikçiləri Qvardiyasının "Qüds Ordusu" korpusunun başçısı, general-mayor Qasim Süleymaninin Birləşmiş Ştatlar prezidenti Donald Trampa müharibə ilə bağlı xəbərdarlıq etdiyini bildirib. Qasım Süleymani ABŞ prezidentinə “əlinizdə nə varsa məhv olacaq”- deyə, bildirib.\nQasim Süleymani “Siz bilirsiniz ki, müharibə hər şeyi məhv edir. Siz müharibəni başlayacaq, biz isə ona son qoyacağıq. Buna görə də siz İran xalqını və respublika prezidentini təhqir edərkən, ehtiyatlı olmalısınız” deyib.\n“Siz bizim gücümüzü və assimmmetrik müharibədə bacarığımızı bilirsiniz. Biz hərəkət edəcəyik və bunun üzərində işləyəcəyik” - deyə, ordu başçısı əlavə edib.\nABŞ prezidenti Donald Tramp İran prezidenti Həsən Ruhaniyə bazar günü gecə Twitter-də kəskin mesaj göndərmiş, "bir də heç vaxt Birləşmiş Ştatları təhdid etməyin" deyə, ciddi xəbərdarlıq etmişdi. Əks təqdirdə o, İran İslam Respublikasının bunun ağır nəticələri ilə qarşılaşacağını demişdi.\nİran Trampın hədəsini rədd edərək, bunu noyabr ayında keçıriləcək ara seçkiləri öncəsi seçiciləri üçün nəzərdə tutulmuş "psixoloji müharibə" adlandırıb.\nABŞ prezidenti bu mesajı İran prezidenti Həsən Ruhaninin “Cənab Tramp, şirin quyruğu ilə oynamayın” hədəsindən sonra verib. Ruhani deyib ki, İran ABŞ-la müharibə istəmir. Lakin ABŞ anlamalıdır ki, İranla müharibə bütün müharibələrin anasıdır. ABŞ yaxşı bilməlidir ki, İranla sülh bütün sülhlərin anasıdır.


Məktəbdə sevişirdilər, 63 il sonra evləndilər\nMəktəbdə oxuduqları vaxt bir-birinə aşiq olan yaşlı insanlar birləşiblər və buraxılış gecəsindən 63 il keçəndən sonra toy ediblər.\nLent.az Lenta-ru-ya istinadla bildirir ki, Annet Kallahan və Bob Harvi 1955-ci ildə məktəbdə oxuyanda tanış olublar. “Həmin gün mən ona 100 faiz aşiq oldum”, - Harvi söyləyib.\nAncaq yay tətili zamanı Kallahan digər cavanla, gələcək əri ilə ünsiyyətdə olmağa başlayır. Harvi də buraxılış gecəsindən sonra rastlaşdığı qızla evlənir. Gənclər əlaqəni itirirlər.\nHarvinin həyat yoldaşı 2017-ci ildə uzun müddət əziyyət çəkdiyi xərçəng xəstəliyindən ölür. Həmin vaxt Kallahan yadına düşür və İnternetdən onun haqqında məlumat tapmağa cəhd edir. Kişinin dediyinə görə, Kallahan da 2015-ci ildə dul qalandan sonra onunla görüşmək qərarına gəlib. Harvi Virciniya ştatındakı evindən 805 kilometr aralıda yerləşən Kallahanın Ohayo ştatındakı evinə qədər gedir.\n“O, qapını açanda ürəyim titrəyirdi. Mən əlimdə bir dəstə gül içəri girib onun üzünə toxundum, dedim ki, inanılmaz dərəcədə gözəldir və onu sevirəm”, - Harvi jurnalistlərə söyləyib. Bu vaxt hər ikisi keçmiş sevgilərini xatırlayırlar.\nSentyabr ayının axırında cütlük toy edib. Mərasim Ohayo ştatının Vestervill şəhərindəki kollec yanındakı kilsədə keçirilib.\n“Mən bir qədər tərəddüd etsəm də, əmin idim ki, bunu istəyirəm”, - Harvi nikah mərasimdən sonra etiraf edib.\n80 yaşlı bəylə gəlin mərasimdə musiqi dinləyiblər, öpüşüblər və Chances are kompozisiyanı amerikalı Conni Metisin ifası altında rəqs ediblər.\nCütlük bal ayını, əgər hava yaxşı olarsa Amerikanın Oreqon şəhərinin Momi buxtasında keçirməyi planlaşdırır.\n“Biz hiss edirik ki, Allah bizim birlikdə olmağımıza kömək edib. Biz səbirsizliklə uzun müddət birgə yaşayacağımızı gözləyirik”, - Harvi vurğulayıb.


İşğal ortaqlarının ortaq oyunu? - Qarabağ ətrafında əsəb savaşı » Bizimhedef.info\nBizimhedef.info » siyaset » İşğal ortaqlarının ortaq oyunu? - Qarabağ ətrafında əsəb savaşı\nİşğal ortaqlarının ortaq oyunu? - Qarabağ ətrafında əsəb savaşı\nÖtən həftənin daha çox diqqət mərkəzində olan olayı Türkiyə və Rusiya prezidentlərinin Soçi görüşü oldu. Xəbər verildiyi kimi, 4 saatdan artıq çəkən görüşdə Dağlıq Qarabağ probleminə də toxunulub. Türkiyə lideri görüş ərəfəsi vədini tutub və həqiqətən də bu məsələni rusiyalı həmkarı ilə müzakirə edib.\nLakin o da bəllidir ki, Ərdoğan Putinin Dağlıq Qarabağ konfliktinin dinc həllinə bir elə ümidli olmadığını da deyib. Bunu o, münaqişə tərəfləri arasında anlaşmanın olmaması ilə bağlayıb. Ancaq burası çoxdan məlumdur ki, prezident V.Putin həqiqətən istəsə, münaqişənin dinc nizamlanmasına ciddi töhfə verə bilər. Necə olur ki, hərbi əməliyyatlar başlayan kimi (ötən ilin aprelində) Moskva dərhal hərəkətə keçir və Azərbaycan Ordusunun irəliləməsini dayandıra bilir, amma forpost Ermənistanın rəhbərliyinə təsir edə bilmir?\nBu, əlbəttə ki, inandırıcı deyil. O da inandırıcı deyil ki, Kremlin Dağlıq Qarabağ probleminin çözülməsində guya potensialı yetərli deyil. Daha doğru olar ki, Moskvanın məsələnin həllinə həvəsiz yanaşması, təkan vermək istəməməsi xüsusi qeyd edilsin. Analitiklər də bu qənaəti bölüşür.\n“Türkiyə prezidentinin Qarabağ məsələsi ilə bağlı son açıqlaması ondan xəbər verir ki, bu problem ciddi və hərtərəfli şəkildə müzakirə edilməli, yalnız bundan sonra gündəliyə çıxarılmalıdır. Ərdoğanın sözləri növbəti dəfə belə bir faktı təsdiqləyir ki, Dağlıq Qarabağ mövzusu başqa məsələlərdən ayrıca və müstəqil şəkildə müzakirə predmeti olmalıdır”.\nMusavat.com-un məlumatına görə, bunu rusdilli Vesti.az saytına açıqlamasında türkiyəli politoloq, Qafqaz Strateji Araşdırmalar Mərkəzinin rəhbəri Həsən Oktay deyib.\nEkspertin sözlərinə görə, bütün hallarda Dağlıq Qarabağ problemi Türkiyə və Rusiya arasında bütün problemlər yoluna qoyulduqdan sonra gündəmə oturacaq. “Ankara-Moskva münasibətlərində bu problemlər isə öz həllini ancaq qarşılıqlı etimad əsasında tapa bilər. Bütün bunlardan sonra isə Türkiyə və Rusiya Dağlıq Qarabağ ixtilafının həlli üçün hərəkətə keçəcək”, - deyə türkiyəli politoloq əlavə edib.\n“Dağlıq Qarabağ probleminin həllinin yubanması bölgə dövlətləri üçün riski artırır”. Bu sözləri isə Axar.az-a açıqlamasında politoloq Tofiq Abbasov deyib. Onun sözlərinə görə, Türkiyənin Dağlıq Qarabağ münaqişəsinin həlli istiqamətində Rusiya ilə yaxınlaşması, hətta açıq danışıqlara getməsi özlüyündə müsbət hadisədir.\n“Dağlıq Qarabağ probleminin həllinin yubanması bölgə dövlətləri üçün riski artırır. Bunu başa düşən Ankara və Moskvanın hazırkı fəallığı başa düşüləndir. Regionda bu il gözlənilən mühüm siyasi proseslərdən - Ermənistanın gələn ildən parlament idarəetmə sisteminə keçməsindən, eyni zamanda Rusiya və Azərbaycanda keçiriləcək seçkilərdən sonra mühüm irəliləyişlər istisna edilmir. Rusiya və ABŞ-la yanaşı, Türkiyənin, həmçinin İranın da prosesə qoşulması ümumi ab-havanı dəyişəcək və İrəvanı küncə sıxışdıracaq. Hesab edirəm ki, məsələnin yubadılması ilə bağlı Ermənistanın dağıdıcı fəaliyyətinin durdurulmasının zamanı çoxdan yetişib. Əks təqdirdə böyük güclər də çox yaxşı dərk edirlər ki, bu prosesi uzun müddət ”sülh çərçivəsində" saxlamaq mümkün deyil", - deyə politoloq vurğulayıb.\nQeyd edək ki, bu gün Rusiyanın xarici işlər naziri Sergey Lavrovun Bakı və İrəvana səfəri başlayır. Səfərlə bağlı siyasi ekspertlər bir elə nikbin olmasalar da, Qarabağ məsələsi ətrafında yeni uzlaşma cəhdlərinin olmasını da istisna olunmur.\nO sırada rusiyalı politoloq Qriqori Trofimçuk həm Lavrovun səfəri, həm də bütövlükdə Dağlıq Qarabağ konfliktinin mümkün həll perspektivi ilə bağlı 1 in.am erməni müsahibəsində bunları deyib: “Lavrovun səfəri zamanı bölgədəki situasiyanı dəyişdirəcək heç bir layihə olmayacaq. Əgər belə olsaydı, bu layihə çoxdan bəyan edilmişdi. Qarabağ konfliktinin həll planı və ya ”Lavrov planı" barədə danışıqlarda vacib olan bir məqam var. Rusiya danışıqları gizli aparmağa və ya 2014-cü ilə qədər edə bildiklərini açıq şəkildə etməyə cəhd edirsə, o zaman Ermənistanda ciddi daxili siyasi hadisələr baş verə bilər. Bu isə ümumilikdə Cənubi Qafqaz regionunun xəritəsini dəyişər. Biz təkcə Qarabağ problemini yox, həm də regional siyasətin hansı səviyyədə olmasını, Avrasiya siyasətini və Ermənistanın Avrasiya İttifaqının üzvü olmaqla bərabər, Avropa Birliyi ilə tərəfdaşlıq münasibətlərinin dərinləşdirilməsi üzərində iş aparması şəraitini də diqqətdə saxlamalıyıq. Məncə, təkcə Ermənistanda yox, həm də ondan kənarda müəyyən qüvvələr tapılacaq ki, yaranmış situasiyadan istifadə edərək, Ermənistandakı vəziyyəti destabilizasiya etsinlər. Mən yenə təkrar edirəm, 2014-cü ilə və ya 2016-cı ilin aprelinə qədər olan zaman çərçivəsində Rusiya Azərbaycan və Ermənistanla razılaşıb, belə bir layihə gerçəkləşdirə bilərdi, amma indi situasiya dəyişib. İstənilən Ermənistan hökuməti Qarabağın həlli ilə bağlı “Lavrov planı”nı təhdidin artması və Ermənistana hücum kimi dəyərləndirəcək. Əminəm ki, bir sıra müşahidəçilər Qarabağ konfliktini Madrid prinsiplərinə əsaslanan bu tip ideyalarla həll etmək istəyirlər. Lakin əsas məsələ bunun reallıqda nə nəticə verəcəyidir. Ermənistanın Qarabağla bağlı narahatlığı aprel savaşından sonra artıb. Ona görə ki, onun təhlükəsizliyi üçün heç bir zəmanət yoxdur".\nRusiyalı ekspert əlbəttə ki, “barıtı” çox edib. Çünki Ermənistan Azərbaycanın qanuni torpaqlarını işğal altında saxlamaqda davam etdikcə, heç kim, ələlxüsus da Azərbaycan onun təhlükəsizliyinə heç vaxt zəmanət verməyəcək. Bu təbii və məntiqlidir, eyni zamanda beynəlxalq hüquqdan qaynaqlanan bir mövqedir. Yəni, işğalçı ölkənin taleyi öz əlindədir. İrəvan isə həm işğaldakı ərazilərin bir qarşını belə geri vermək istəmir, həm də sülhdən, ədalətli anlaşmadan dəm vurur.\nSözsüz ki, belə təxribatçı və destruktiv mövqedə o, məhz Rusiyaya arxayındır. Rusiya da öz növbəsində guya Ermənistan qarışa, Qərbə tərəf qaça bilər deyə, Ermənistana təsir eləmək istəmir, münaqişəni həllini uzadır. Əslində isə sırf öz oyununu oynayır, öz maraqlarını qoruyur. Daha dəqiqi, işğal ortaqları olan İrəvan və Kreml faktiki şəkildə həm də Bakıya qarşı oyun ortaqlarıdır.\nBeləcə, Dağlıq Qarabağ məsələsi ətrafında yeni bir əsəb savaşı başlayıb. Bu savaş yəqin ki, yeni bir “aprel sindromu”, işğalçıya növbəti ağrılı qulaqburması verilənədək sürəcək - əgər ona kimi, sülh prosesində real dönüş olmasa. Müsbətə, təbii ki... \_\_musavat.com\_\_\nQarabağa görə yeni diplomatik həmlə: - Kremlin növbəti imitasiyası, yoxsa?\nQarabağ savaşı yeni fazasına qədəm qoyub - Gəlişmə...\nTürkiyə hərəkətə keçir: Putinin 5 rayon sözü…


4999 Yuk Dasima - Vitrin.az pulsuz elanlar\nElanın adı: 4999 Yuk Dasima\nYeni mənzilə köçmək nə qədər həyəcanverici olsa da, bir o qədər çətin prosesdir. Əşyaları qablaşdırmaq, yeni evə daşımaq və quraşdırmaq sadəcə vaxtınızı almır həmçinin ağır yükləri daşımaq sağlamlığınıza təhlükə yaradır. Həmçinin düzgün daşınmadıqda mebel və digər həssas əşyalarınız da ziyan görür. Bir sözlə, qənaət etmək istəyirsiz ama daha çox zərərlə qarşılaşırsınız. Təbii ki, əşyalarınızı qeyri peşəkarlara etibar etmək də təhlükəlidir. Lakin iş prosesimizə şahid olaraq yükünüzü etibarlı əllərə təslim etdiyinizə əmin olacaqsınız. Mənzilinizin köçürülməsi üçün lazım olacaq bütün xidmətlər bizdə vardır. yuk dasima xidmeti


Ekspert Almaniyadakı “Dizel qadağası”na aydınlıq gətirdi - AVTO - Fins.az\nEkspert Almaniyadakı “Dizel qadağası”na aydınlıq gətirdi\nSon günlər Azərbaycan mətbuatında “Almaniyada dizel avtomobillər qadağan edildi” başlıqlı yazılar ictimaiyyətə düzgün şəkildə çatdırılmır və bu da bir qədər çaşqınlıq yaradır”.\nFins.az xəbər verir ki, bunu Azeuronews.com-a açıqlamasında “VİP Escort” şirkətinin rəhbəri, avtomobil bazarı üzrə ekspert Rəşad Quliyev deyib. Onun sözlərinə görə, artıq 2017-ci ildən etibarən Almaniya Federal Hökuməti ekologiyanı qorumaq üçün dizel mühərrikli avtomobillərin ölkədə istismarı və istehsalını dayandırmaq üçün müəyyən müzakirələrə başlayıb: “Ətraf mühitin qorunması məqsədi ilə Almaniyada ilk dəfə olaraq 2008-ci ildə Berlin, Hannover və Köln şəhərlərində “Umwelt Zone” adlanan 270.1 nişanları quraşdırıldı. 3 rəngdən ibarət olan bu nişan – qırmızı (Avro2), sarı (Avro3), yaşıl (Avro4) standartına cavab verən nəqliyyat vasitələrinin şəhərə girişinə icazə verilməsi mənasını daşıyırdı. Və illər keçdikcə bütövlükdə ölkəyə şamil edildi. Bu qanunun tətbiqindən sonra artıq “Avro 2″ standartına cavab verən avtomobillərin ixracaatında kifayət qədər artım müşahidə olundu. Hal-hazırda bizim yollarımızda şütüyən bir çox maşınlar (Mercedes C klass, E klass və s) məhz o qanundan sonra ölkəmizə idxal olunanlardır”.\nR.Quliyev yei qanunu isə, belə şərh edib: “Məlum “VW” skandalından sonra dizel qadağası gündəm də öz yerini qorumaqda ikən, artıq Almaniyanın bir sıra vilayətləri (Federal məhkəmələr) qadağanı tətbiq etməyə başlayır. Belə ki, yuxarıda adını çəkdiyim “Umwelt Zone” nişanları artıq öz gücünü itirir. 01.01.2019-cu il tarixindən etibarən pilot layihə olaraq öncə Berlin, Ştutqart, Frankfurt şəhərlərində “Avro5″-ə qədər olan bütün dizel mühərrikli nəqliyyat vasitələrinin istismarına qadağa qoyulacaq. 2019-cu ilin sonlarına kimi digər əyalətlərdə də bu sınaqdan keçiriləcək. Nəticə etibarı ilə 2019-da hava (Ekologiya) yenidən ölçüləcək və nəzərə çarpacaq qədər fərq yarandığı təqdirdə ölkədə ümumiliyyətcə “Avro 6″ istisna olmaqla bütün dizel mühərriki ilə işləyən nəqliyyat vasitələrinin hərəkətinə qadağa qoyulacaq”.\nEkspert vurğulayıb ki, tədricən avtomobil istehsalçıları da dizel mühərrikdən imtina edəcək: “Yeni qanuna əsasən nəzarətedici orqan elə polisin özüdür. Havaya qanunla müəyyən olunmuş miqdardan daha çox tullantı buraxan nəqliyyat vasitələrinin sahiblərini 80 avro məbləğində cərimə gözləyir. Daxili bazarda qiymətlərin enməsinə səbəb olan bu qanunun təsiri ölkəmizdən də yan keçməyəcək. Nəzər alsaq ki, Azərbaycan Almaniya ilə böyük bir ticarət dövriyyəsinə sahibdir və bunun əsas hissəsini avtomobil idxalı təşkil edir. O zaman istismarı qadağan edilən avtomobillərin ölkəmizə kütləvi şəkildə idxalı qaçılmaz olacaq. Hal-hazırda ekoloji baxımdan əziyyət çəkən ölkəmizin sakinlərinin sağlamlığını nəzərə almaq üçün məncə qanunlara yenidən baxılmalı və “istehsal ili 2005-dən yuxarı “Avro 4” standartına cavab verən nəqliyyat vasitələrinin ölkəyə sərbəst buraxılışı”nı “istehsal ili 2009/2010 və “Avro 5″ standartına cavab verməli” ilə əvəz edilməlidir. Çünki ölkəmizdə ən çox istismar olunan nəqliyyat vasitəsi “Mercedes-Benz” dir. Və bu marka artıq 2009-cu ildən “Avro 5” standartına keçid edib”.


Bu gündən Azərbaycan Universitetində qələbə vebinarlarına start verilib. İctimai elmlər kafedrasının təşkilatçılığı ilə keçirilən “Möhtəşəm qələbə” vebinarında kafedranın müdiri prof. Qabil Əliyev Ali Baş Komandan İlham Əliyevin rəhbərliyi ilə Azərbaycan Ordusunun Vətən Müharibəsindəki möhtəşəm və parlaq qələbəsi və Azərbaycanın ərazi bütövlüyünün təmin olunması münasibətilə tədbir iştirakçılarını təbrik edib. Kafedra müdiri Azərbaycanın əzəli və tarixi torpaqlarının geri qaytarılması istiqamətində qazanılan qələbənin Azərbaycan tarixində xüsusi yeri olduğunu və hər bir Azərbaycan vətəndaşını qürurlandırdığını bildirib.\nKafedranın professoru Qasım Hacıyev çıxışında ATƏT-in Minsk qrupunun vasitəçiliyində 30 ilə yaxın müddətdə həllini tapa bilməyən Dağlıq Qarabağ münaqişəsini Azərbaycan Ordusunun ədalətli şəkildə bitirdiyini və bu möhtəşəm qələbənin Azərbaycan tarixində daim qalacağını vurğulayıb.\nKafedranın dosenti Boran Əziz Dağlıq Qarabağ münaqişəsinin tarixi və mərhələləri haqqında məlumat verib, 200 ilə yaxın tarixi olan münaqişənin həmsədr ölkələrin qərəzli, birtərəfli və aqressiv mövqelərinə baxmayaraq, məhz Azərbaycanın qətiyyəti ilə həll edildiyini bildirib. Boran əziz çıxışında quruculuq və bərpa dövründə tarixçilərin qarşısında duran vəzifələr və görə biləcəkləri işlər haqqında danışıb.


06/06/2020 [19:18] - Cəmiyyət - ( 5011 dəfə baxılıb)\nBir neçə gün öncə fəaliyyəti 2015-ci ildə dayandırılmış milli təhlükəsilik nazirliyinin keçmiş birinci müavini Sülhəddin Əkbərin 4 iyun Gəncə qiyamı münasibətilə "Azadlıq radiosu"na verdiyi müsahibə ölkədə ciddi rezonans doğurdu və bu günədək mediada, sosial şəbəkələrdə eninə-boyuna müzakirə edilir.\nQeyd edək ki, onun fikirləri içərisində çox ciddi ittihamlar da yer almışdı və onlardan biri guya MTN arxivlərinin açılaraq Rusiyanın agentura şəbəkəsinin ifşa olunması üçün prezident Əbülfəz Elçibəyə israrlı müraciət etməsinə baxmayaraq onun bu harayına ölkənin ali rəhbəri tərəfindən biganə, saymazyana münasibət sərgilənməsindən ibarət idi.\nElçibəyin kürəkəni Aqil Səmədbəyli isə onun ittihamlarını suya düşürən bir status paylaşıb və AXC iqtidarı zamanı nəşr olunan bir qəzetdə MTN arxivlərinin açılması məsələsində S. Əkbərin tamamilə fərqli mövqedən çıxış etdiyi əksini tapıb.\nBir sözlə, məsələyə aydınlıq gətirmək istəyərkən mövzu yenə də müəmmaya çevrildi. Əlbəttə, kimisə ittiham etmək niyyətində deyilik. Düzünü ancaq Allah bilir...


Yeni Azərbaycan Partiyası Binəqədi Rayon Təşkilatının inzibati binasında partiyanın yaradılmasının 25 illiyi ilə əlaqədar keçirilmiş tədbirdə çıxış edən istedadlı gənclərin təltifedilməsi mərasimi keçirildi. - Xəbərlər - BİNƏQƏDİ RAYON Icra Hakimiyyəti\nYeni Azərbaycan Partiyası Binəqədi Rayon Təşkilatının inzibati binasında partiyanın yaradılmasının 25 illiyi ilə əlaqədar keçirilmiş tədbirdə çıxış edən istedadlı gənclərin təltifedilməsi mərasimi keçirildi.\n01 dekabr 2017-ci il tarixdə Yeni Azərbaycan Partiyası Binəqədi Rayon Təşkilatının inzibati binasında Yeni Azərbaycan Partiyasının yaradılmasının 25 illiyi ilə əlaqədar keçirilmiş tədbirdə öz çıxışları ilə fərqlənən istedadlı gənclərin təltifedilməsi mərasimi keçirildi.Tədbiri giriş nitqi ilə açan Yeni Azərbaycan Partiyası Binəqədi Rayon Təşkilatının sədri Ramiz Göyüşov iştirakçıları salamlayaraq Yeni Azərbaycan Partiyasının yaradılmasının 25 illiyi ilə əlaqədar rayon təşkilatı tərəfindən keçirilən silsilə tədbirlər və layihələr haqqında məlumat verdi. Bildirdi ki, silsilə tədbirlər çərçivəsində noyabr ayının 17-də rayon təşkilatı tərəfindən yekun tədbir keçirildi və partiyanın 25 illik yubileyi partiya fəallarının iştirakı ilə təntənəli şəkildə qeyd olundu. Təbii ki, yekun tədbirin yüksək səviyyədə keçirilməsində rayon təşkilatının rəhbərliyi və əməkdaşları ilə yanaşı partiya fəalları, rayonun istedadlı gəncləri, uşaqları da yaxından işturak etdilər. Bu mənada bütün partiya fəallarının və gənclərin əməyinin, zəhmətinin yüksək qiymətləndirildiyini bildirərək onlara təşəkkürünü bildirdi. Ramiz Göyüşovun sözlərinə görə partiyanın rayon təşkilatının və Binəqədi rayon rəhbərliyinin təşəbbüsü əsasında yekun tədbirdə uğurla çıxış edən istedadlı gənclərin Fəxri Fərman və mükafatla təltif edilməsi qərarı verilib. Ramiz Göyüşov çıxışının sonunda bütün təltif olunan gəncləri təbrik edərək onlara yeni-yeni yaradıcılıq uğurları arzuladı.Tədbirdə nitq söyləyən Binəqədi Rayon İcra Hakimiyyəti başçısının müavini Aygün Əliyeva Binəqədi rayon rəhbərliyinin istedadlı, xüsusi bacarığa malik olan gənclərə, yeniyetmə və uşaqlara daim diqqət göstərdiyini bildirdi. Bu cür gənclərin daha da fəallaşması, rayon tədbirlərində çıxış etmələri üçün səy göstərildiyini, onların yaradıcılıq uğurlarının, fəaliyyətlərinin bundan sonra davam etdirilməsi istiqamətində stimulverici addımların atıldığını diqqətə çatdırdı. Bu günkü tədbirin də məhz bu cür istedadlı şəxslərə növbəti etimad olduğunu bildirərək onların gələcək layihələrdə və tədbirlərdə uğurla təmsil olunması üçün səylə çalışılacağını bildirdi. Təltif olunan bütün gəncləri təbrik edərək onlara uğurlar arzuladı.Çıxış edən gənclər və onların valideynləri göstərilən etimadı görə Yeni Azərbaycan Partiyası və Binəqədi Rayon İcra Hakimiyyəti rəhbərliyinə təşəkkürlərini bildirdilər.Tədbirin sonunda gənclərə Yeni Azərbaycan Partiyası Binəqədi Rayon Təşkilatının Fəxri Fərmanları və mükafatlar təqdim edildi.Qeyd edək ki, təltif olunanlar Binəqədi rayonunda fəaliyyət göstərən tam orta ümumtəhsil məktəblərinin, peşə və musiqi məktəblərinin şagird və tələbələridir.


Şahnaz Kamal –Qadınlar üçün “hələ 40 yaşım var”la “artıq 40 yaşım var”ın fərqi | kultur.az\nŞahnaz Kamal –Qadınlar üçün “hələ 40 yaşım var”la “artıq 40 yaşım var”ın fərqi\n05 12 2014 / 23:35 - Gündem, Köşe\nDünyada bütün qadınlar xaraktercə bir-birilərinə oxşayırlar. Sadəcə, onlar fərqli toplumlarda doğulub yaşadıqları üçün, onlara münasibət, verilən tərbiyə, diqqət, gözlənti fərqli olur.\nBizim toplum “azadlıq”, “sərbəstlik” sözünü müxtəlif mənalarda qəbul edir. Bura özbaşınalıqdan tutmuş əxlaqsızlığa qədər hər şey başa düşülə bilər. Bizim babalar qızı yük, həm də ən ağır yük olan duz yükü hesab edib, qızı olan atalara gözaydınlığı əvəzinə “canın sağ olsun” deyiblər.\nAzərbaycanlı xanımlar bacarığı, işguzarlığı, sədaqəti, insanpərvərliyi… ilə nə rus xanımlardan, nə də digər xalqların xanımlarından geridə qalırlar. Onlarda bircə şey çatışmır – özgüvən.\nYazıya (1496) dəfə baxılıb


"Ermənistandakı raketləri Avropaya təhlükə törədir"\n"Ermənistandakı raketləri Avropaya təhlükə törədir" - Vaşinqton Post\n18 Aprel 2017 22:54\n"Raketin hədəfi olacaq ən vacib infrastruktur Avropanın enerji təhlükəsizliyini təmin edir"\nBu barədə Ata Corc Buşun hakimiyyəti dövründə ədliyyə nazirliyində çalışmış Lloyd Qrin “Wasington Post” qəzetində yazdığı məqalədə deyir.\n“Və bu zaman Rusiya barədə suallar doğulur. Ermənistan Rusiyadan “İsgəndər” raketlərini alan yeganə dövlətdir. Niyə məhz Ermənistan? Ola bilsin ki, Azərbaycanda raketin hədəfi olacaq ən vacib infrastruktur Avropanın enerji təhlükəsizliyini təmin edən və Qərb, o cümlədən ABŞ şirkətlərinin idarəçiliyində olan firmalardır. Başqa bir variant, Rusiyanın Krımda atdığı addım kimi regionda nüfuzunu bərpa etmək cəhdi ilə bağlı ola bilər”.